E3 2016: Hawken: Bila Peperangan Dilakukan Dalam Mecha!

Tentu ada diantara kita pernah bermain MechWarriors dan rindukan aksi didalam mecha. Kini Hawken menjejak kaki di console pula!

Hawken ialah sebuah FPS yang bertemakan mecha dan mementingkan kerjasama berpasukan. Pada hari pelancaran nanti, pemain boleh memilih sebanyak 30 jenis mecha dan bilangan ini akan ditambah kelak. Jangkakan customization yang sangat ekstensif dengan pilihan sebanyak 26 jenis senjata dan 12 item yang mempunyai pelbagai kegunaan di medan perang!
Hawken juga merupakan sebuah game yang sudah lama bertapak di PC dan telah menerima banyak anugerah di E3 2012 dimana ia telah dicalonkan sebanyak 20 anugerah dan telah merangkul 12 daripadanya! Game ini berjaya 8 anugerah lagi di Gamescom dan juga PAX Prime pada tahun 2012.

Bagi yang tertanya-tanya apa anugerah yang telah dimenangi oleh Hawken. Berikut adalah senarainya anugerah yang telah dirangkul di E3 2012:

Destructoid’s Best of PC
GameTrailers’ Best Free to Play
GameTrailers’ Best Online Only
Polygon’s E3 Editor’s Choice Award
Awesome Robo’s E3 2012 Best Overall Title
GamingIrresponsibly’s Best of Indie
Examiner.com’s Best PvP (Multiplayer)
Video Game Writers’ Best of PC
Sidequesting’s Best of E3 Editor’s Choice Awards
GamerLive.TV’s Top 5 PC Games

Kemenangan di Gamescom 2012 pula:

MMOBomb.com’s Best Graphics
GameSpot’s Best Game of the Show
Destructoid nominated Hawken for Best PC Game, Best Shooter, and Best Game of the Show

Pencapaian di PAX Prime 2012:

STFUandPlay’s Best of PC
STFUandPlay’s Best Graphics
Destructoid’s Must Play
ShogunGamer’s Best of Show
MMOhut’s Best Graphics: Runner Up

Sayang sekali studio asal yang membangunkan game ini telah ditutup. Kini Reloaded Games telah mengambil Hawken dan menyambung membangunkan game ini. Hawken kini sedang dibangunkan untuk PlayStation 4 dan Xbox One.


Anak Malaysia Kongsi Berita & Video DotA 2 Di Instagram – Dapat Jemputan Ke Tournament Antarabangsa!

Ternyata, minat terhadap DotA 2 boleh membawa korang pergi jauh – jika disertakan dengan usaha dan kesungguhan! Partibhan Petchayappen berjaya membuktikannya!

DotA 2 bukan saja digilai ramai malah mempunyai pengikut yang sentiasa dahagakan berita terkini, padat dan segera.  Berjaya membentuk satu platform unik bermodalkan video pendek dan kreatif bagi perlawanan DotA 2 meletakkan Partibhan Petchayappen, 24, berada dalam kelas tersendiri.
Pada tahun 2015, beliau mewujudkan satu page Instagram: @dota2onthego khas untuk berita dan video ringkas bagi peminat DotA 2 dan ia bermula sebagai satu hobi baginya.
Katanya, permulaannya dalam bidang itu bukanlah mudah seperti yang disangkakan kerana menghadapi kesukaran mengumpul followers.
“Bayangkan saya perlu menyunting selama satu hingga dua jam untuk satu video dan pada masa itu followers pun hanya 10 orang saja. Yang baca post itu pun tidak ramai, hanya 10-20 orang. Jadi ada masanya saya putus harapan untuk teruskan.

“Bagaimanapun, pengikut mula bertambah apabila saya memuat naik video berkenaan kejohanan besar seperti Major dan sebagainya. Melihat potensi pada platform itu, bekas pengarang GosuGamers, Khor Wei Soon mendekati dan merekrut saya sebagai junior editor,” katanya.
Didorong keinginan untuk menulis beberapa artikel berkaitan DotA 2, Partibhan banyak mempelajari ilmu penulisan sepanjang berada di GosuGamers. Selepas beberapa bulan dilatih untuk menulis reviu game dan tournament DotA 2, timbul keinginan untuk menulis dengan gaya sendiri.
 “Mungkin kerana lebih gemar untuk ada housestyle sendiri, saya buat keputusan untuk berhenti sementara dan fokuskan sepenuhnya pada page Instagram kembali. Berbekalkan pengalaman lalu membuatkan saya lebih berdisiplin dan akhirnya menerbitkan content dengan gaya saya sendiri,” katanya.
Selama dua tahun mengendalikan Instagram dota2onthego, dengan seorang dirinya beliau berjaya mengumpul seramai 53,400 followers di sekitar rantau Asia Tenggara (SEA). Dah macam poskod pula. hihihi.
Mengikut statistik, video dan berita beliau mendapat view dengan angka agak besar, lebih 10,000 untuk setiap video dan pada baru-baru ini ketika Kiev Majors, beliau telah mencapai sehingga lebih kurang 1 juta viewers. Ini juga adalah satu sebab beliau terus memuat naik video dan post menarik kepada penonton, pemain dan kipas-susah-mati DotA2.

Walau bagaimanapun, sepanjang tahun yang berlalu, kemajuannya amat menakjubkan. Tidak ramai yang mengenali bahawa page Instagram: @dota2onthego adalah daripada Malaysia. Beliau merujuk dirinya sebagai “invisible hand” dalam komuniti DotA 2 untuk mengurangkan kerisauannya terhadap komuniti permainan itu di SEA.
Namun, tujuan utama abam Partibhan memulakan pendekatan ini adalah kerana keinginannya untuk menghapuskan racism dalam kalangan pemain-pemain SEA. Difahamkan, komuniti DotA 2 di SEA terutamanya mengeluarkan statement yang sangat stereotype. Sebagai contoh, apabila pemain Malaysia bermain bersama dengan pemain negara jiran, Filipina, akan ada komen seperti “Pinoys are noob” apabila berdepan kekalahan. Bagi penulis dan beliau sendiri, kami berasa setiap individu ada cara sendiri untuk bermain dengan cara yang baik dan tidak perlunya jadi toxic.

Akhir kata, Valve telah mengenali siapa Partibhan dan telah mengajaknya untuk kejohanan-kejohanan DotA 2 seperti ESL One Genting dan DotA Pit Season 4 & 5. Lebih menarik, beliau mendapat sponsor dari Sapphire Technology untuk menghasilkan content bagi forum mereka dan membuat promotional post apabila perlu. Ia membolehkan dirinya meningkatkan kemahiran dalam networking terutamanya membabitkan dunia DotA 2.
Tetapi buat masa sekarang, anak muda ini memerlukan sponsor lain dan bantuan daripada pihak atau badan berkaitan untuk terus menyampaikan berita-berita segera yang menarik bagi komuniti DotA 2 di SEA.


Five Nights At Freddy’s: Trailer Baru Bawa Peminat Ke Bawah Tanah!

Nampaknya game seram indie kegemaran ramai Five Nights At Freddy’s ini bakal mendapat sambungannya!

Bersedia untuk merasa seram, panik dan takut nak terkencing dalam siri sambungan Five Nights At Freddy’s yang berikutnya!

Sebuah trailer bertajuk Sister Location telah diterbitkan. Ianya kelihatan seperti ingin membawa kita kembali ke permulaan segala patung animatronik – nun jauh di bawah tanah, di mana memori terlena dan amarah yang membuak-buak ingin kembali memporak-perandakan suasana!
JomBaca: Sister Location: Mungkin Adalah Kesinambungan Siri Five Nights At Freddy’s
Adakah Scott Cawthorn berjaya mengembalikan kesetiaan peminat selepas kegagalan Five Nights At Freddy’s World RPG yang penuh bug? Adakah Sister Location bakal sekali lagi mendefinisikan game indie seram masakini? Sama-sama kita nantikan!


Digimon Story: Cyber Sleuth: Pengembaraan Ke Alam Maya!

Mana dia kipas susah mati Digimon! Wow game Digimon nampaknya nak masuk ke console PlayStation 4! Bila itu?

Developer game ini, iaitu Media.Vision Inc. mengumumkan bahawa Digimon Story: Cyber Sleuth akan menemui peminatnya pada 5 Februari 2016.
Game ini berkonsepkan role-playing game/classic-turn-based dan boleh dimainkan secara single-player dan juga multiplayer. Game ini terdapat di console PlayStation 4 dan juga PS Vita.
Bermain di dalam dunia Digimon, tangkap, latih dan upgrade Digimon korang dalam menghadapi misi yang penting – menangkap penjenayah cyber yang telah melakukan kekacauan di dunia Cyberspace Eden. Dianggarkan terdapat lebih dari 200 Digimon untuk dilatih dan ditangkap.
Jom kita usha trailer Digimon Story: Cyber Sleuth:

So amacam guys, buktikan kat kitorang yang korang ni kipas susah mati Digimon! Macam mana? Kumpul la duit itu, dan standby je 5 Februari nanti.
ADIOS!!


Satu Game Crash Bandicoot Baru Dilaporkan Bakal Keluar Pada Tahun 2019

Mana peminat-peminat game Crash?

Membawakan game-game klasik bersifat nostalgia sememangnya satu yang mampu menambat hati para gamers. Ianya terbukti apabila Crash Bandicoot N.Sane Trilogy mendapat sambutan yang sangat memberangsangkan pada tahun lalu – walaupun ia hanya dikeluarkan untuk PS4.
Terkini, menurut isu terbaru dalam Licensing Source Book Europe, game remake yang menampilkan tiga game klasik Crash itu bakal dilancarkan ke platform PC dan Nintendo Switch pula. Malah ia turut melaporkan bahawa satu lagi game Crash baru akan dikeluarkan pada tahun 2019.
Walau bagaimanapun, ia tidak diketahui sama ada game Crash pada tahun hadapan itu adalah juga remake seperti tahun lalu, atau sebuah game Crash yang baru keseluruhannya.
Menurut laporan Push Square lagi, Activision kini mempunyai perancangan lima tahun untuk siri game Crash.

Jadi, apa komen korang? Korang mahu satu lagi game remake untuk Crash? Iyalah, banyak lagi game klasik Crash yang masih boleh di-remake, seperti Crash Nitro Cart.
Ataupun korang mahukan satu game Crash serba baru? Kongsikan impian korang di bawah.


Ini Trailer Penuh Terakhir The Witcher Musim 2 Sebelum Ditayang Di Netflix Disember Ini

Pejam celik pejam celik, kita sudah menghampiri kurang daripada dua bulan sebelum musim kedua The Witcher akan mula ditayangkan di Netflix.
Terbaharu, Netflix telah memperlihatkan satu lagi trailer, yang mana ini dijangka adalah trailer penuh terakhir sebelum ia mula distrim penghujung tahun ini.
Trailer kali ini memperlihatkan lebih aksi, dengan Geralt kelihatan menggunakan lebih banyak magik untuk bertempur dengan bermacam jenis raksasa. Kita dapat lihat juga bagaimana Continent kini sudah semakin huru-hara dengan peperangan tercetus di merata tempat.
Jom layan:

Poster terbaharu juga telah dikeluarkan, menampilkan tiga watak utamanya, Geralt, Ciri dan Yennefer dalam mood penuh tegang:

Find your power. Find your purpose. Face your fears. pic.twitter.com/I9NhUYlFtN— The Witcher (@witchernetflix) October 29, 2021

The Witcher musim kedua akan mula ditayangkan pada 17 Disember 2021 di Netflix.


Dapatkan Assassin’s Creed III Secara Percuma, Game Terakhir Untuk Ubi 30

Dapatkan antara game terbaik dalam siri Assassin’s Creed secara percuma.

Ubisoft mengumumkan Assassin’s Creed III akan diberikan secara percuma untuk game ketujuh dan terakhir dalam kempen Ubi 30. Anda boleh mula memuat turun game ini bermula 7 Disember 2016 – dan anda hanya memiliki sebulan untuk memasukkannya ke dalam akaun UPlay anda, dan ia akan menjadi milik anda buat selamanya.
Assassin’s Creed III bakal menggantikan Far Cry 3: Blood Dragon yang sebelum ini menjadi game percuma bagi bulan November. Bermakna anda masih mempunyai peluang untuk mendapatkan Far Cry 3: Blood Dragon sebelum digantikan dengan Assassin’s Creed III pada 7 Disember nanti.
Anda boleh dapatkan game-game ini, hanya untuk PC, melalui laman Ubi 30.

Sebelum ini, Ubisoft turut melancarkan “30 Days of Giveaways”. Kempen ini mengajak anda untuk membuka laman “30 Days of Giveaways” – di mana pada setiap hari, dalam 30 hari, satu jenis barangan percuma akan diberikan kepada para pemilik akaun Ubisoft Club.


Uplay+ Diumumkan Oleh Ubisoft, Perkhidmatan Langganan Gaming Untuk PC

Ubisoft mengumumkan pelancaran perkhidmatan langganan gaming yang akan dikeluarkan pada 3 September iaitu Uplay+.

Dengan kadar bayaran sebanyak USD15 sebulan, perkhidmatan ini akan menyediakan lebih dari 100 buah game PC yang boleh dimuat turun di Amerika Utara dan Eropah (buat masa ini).
Naib presiden pengurusan produk dan platform, Brenda Panagrossi berkata dalam sesi temu bual bahawa perkhidmatan itu akan turut boleh didapati dengan Google Stadia pada tahun 2020.
Beliau berkata pelanggan akan mendapat akses ke game-game baru seperti Tom Clancy’s Ghost Recon: Breakpoint dan Watch Dogs Legion serta juga game yang sudah sedia ada. Pemain juga akan mendapat akses ke kandungan premium termasuk kandungan yang boleh dimuat turun, akses ke beta dan kemaskini.
Brenda Panagrossi, naib presiden pengurusan produk dan platform Ubisoft
Panagrossi berkata Ubisoft akan memberikan akses secara percuma untuk program tersebut kepada pelanggan awal dari 3 September sehingga 30 September. Beliau berkata model bisnes baru itu akan menjadikan game lebih mudah untuk diakses kepada semua orang.
Beliau juga berkata untuk edisi Ultimate untuk Watch Dogs Legion dan Ghost Recon: Breakpoint bernilai $240. Pemain akan mendapat akses ke game-game baru seperti Assassin’s Creed: Odyssey dan juga game klasik seperti Rayman Legends, Beyond Good and Evil, Rainbow Six: Siege, Splinter Cell: Blacklist, Prince of Persia: Sands of Time, Silent Hunter, The Settlers, Anno dan Heroes of Might & Magic.
Pemain yang mendaftar Uplay+ antara 10 Jun dan 15 Ogos akan boleh mendapat akses ke sesi percubaan Uplay+ secara percuma pada 3 September sehingga 30 September.
Pelanggan secara automatik akan dimasukkan ke dalam akses beta dan program early access untuk game-game terbaru akan datang termasuk Tom Clancy’s Ghost Recon: Breakpoint pada 5 September, dan Tom Clancy’s Ghost Recon: Breakpoint Ultimate Edition pada 1 Oktober, tiga hari sebelum tarikh pelancaran rasmi seluruh dunia.


Pokémon Mystery Dungeon: Rescue Team DX Bakal Kembali Di Nintendo Switch

Pokemon Mystery Dungeon: Rescue Team DX merupakan remake game asalnya pada 2006 — bakal dikeluarkan di Nintendo Switch pada 6 Mac 2020. Pengumuman tersebut dilangsungkan di livestream Pokémon Direct – 09.01.2020.

Mystery Dungeon adalah game spin-off kepada francais Pokemon. Remake ini berdasarkan game pertama dalam francais ini. Game asalnya mempunyai 2 versi iaitu Red Rescue Team di platform Game Boy Advance dan Blue Rescue Team di Nintendo DS berdasarkan mekanik turn-based battles. Kedua-dua game ini dbangunkan oleh Chunsoft, diterbitkan oleh The Pokémon Company dan diedarkan oleh Nintendo.

Sebanyak 8 Pokemon akan mengembara sekali bersama. Apabila Trainer memulakan ekspedisi, Trainer masih boleh menggunakan 3 rakan dalam team tetapi untuk remake ini, Trainers juga boleh menggunakan Pokemon yang mereka pernah bertemu dalam misi mereka menjelajah dungeon ke dalam parti.
Game ini sudah boleh di pre-order dan mencuba demo game ini dari e-shop. Korang juga boleh carry over saved data demo apabila sudah membeli game tersebut untuk dimainkan.
Kalau nak tahu banyak mana beza game asal dan remake ini, jom tengok balik trailer Pokemon Mystery Dungeon: Blue Rescue Team. Mystery Dungeon adalah antara spin-off Pokemon yang telah diminta oleh pemain lama untuk siri ini dikeluarkan pada Switch akhirnya dimakbulkan. Siri ke-6 dan terkini dimainkan di Nintendo 3Ds pada tahun 2015.


PS4 Slim Secara Rasminya Diumumkan Sony, Akan Ganti Versi PS4 Sedia

Selepas sekian banyaknya leaked tentang PS4 Slim ini, akhirnya Sony umumkannya dalam acara PlayStation Meeting yang baru sahaja habis sebentar tadi.

[KEMASKINI]: PS4 Slim akan berada di pasaran Malaysia dengan harga RM1,349 untuk versi 500GB dan RM1,449 untuk versi 1TB, umum Sony. Ia akan dilancarkan pada pertengahan Oktober.
[LAPORAN ASAL]:
Secara rasminya, ia tidak dipanggil dengan nama “PS4 Slim”. Ia adalah versi lebih nipis yang bakal menggantikan versi PS4 yang sedia ada kini.
Ia akan dilancarkan pada 15 September 2016 dengan harga USD299. Buat masa ini, untuk pasaran Malaysia, masih belum diumumkan harganya.
Kami akan kemaskini apabila harga di Malaysia telah diumumkan.


Koleksi Game Percuma PlayStation Plus Untuk April 2020

Setelah senarai game percuma yang seterusnya telah tertiris lebih awal daripada yang sepatutnya, akhirnya Sony telah mengumumkannya secara rasmi.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan April 2020. Ianya adalah seperti berikut, yang akan boleh diambil dari 7 April hingga 6 Mei:

Uncharted 4: A Thief’s End
Dirt Rally 2.0

JomBaca: Uncharted 4: A Thief’s End: Boleh Beli or Boleh Blah!?
Bagi korang yang masih belum ambil game-game percuma untuk bulan Mac 2020, korang masih ada masa sehingga 6 April ini.


Bungie dan Activision Sudah Bercerai Akhirnya! Francais Destiny Selamat Di Tangan Bungie

Siapa sangka kontrak 10 tahun pembikinan francais Destiny akhirnya terurai antara Activision dan Bungie. Kini Bungie dapat menentukan ‘Destiny’ mereka tersendiri.

Perjanjian antara Bungie dan Activision bermula dari 8 tahun yang lepas dengan rancangan untuk mengeluarkan 4 francais Destiny di dalam tempoh 10 tahun. Destiny 1 sepatutnya dikeluarkan pada 2013 — terlanjur lambat sehingga 2014 akibat Activision menukar rancangan dan jalan cerita Destiny yang ditulis oleh Bungie.

Baru sahaja berada di setengah jalan, kini Bungie berjaya melepaskan cengkaman daripada Activision. Activision mengawal harga serta isi kandungan dalam Destiny menyebabkan Bungie sering dijerkah oleh pemainnya kerana membuat janji kosong dan longgar pada tahun pertama.
Antara lukisan konsep bangsa yang di keluarkan dari jalan cerita Destiny
Apabila Destiny 2 dilancarkan, tahun pertamanya tidaklah semegah yang dikhabarkan dan telah membuat pemain-pemain bengang lagi sekali apabila sejarah berulang seperti Destiny 1. Namun sejak DLC terbaru D2 berjaya membuktikan mereka boleh memberi content end-game yang lebih hard-core. Roadmap sehingga September 2020 sudah pun siap disusun.

“Looking ahead, we’re excited to announce plans for Activision to transfer publishing rights for Destiny to Bungie. With our remarkable Destiny community, we are ready to publish on our own, while Activision will increase their focus on owned IP projects… …We’ll continue to deliver on the existing Destiny roadmap, and we’re looking forward to releasing more seasonal experiences in the coming months, as well as surprising our community with some exciting announcements about what lies beyond.” – Bungie
Berita perpisahan mereka membuat pemain Destiny berasa gembira mengharapkan harga DLC serta content yang padu akan kembali mekar semula.

Bungie kini berkerjasama dengan NetEase, sebuah syarikat teknologi dan gaming China untuk mencuba haluan baru pada Jun 2018 yang lepas. Dengan pertambahan dana sebanyak 100 juta USD kepada Bungie memberi NetEase antara pemegang saham serta kedudukan di dalam board of directors syarikat Bungie. NetEase juga akan memberi lebih tenaga perkerja kepada Bungie untuk berkerjasama dalam pembikinan game mereka mengikutkan  GamesIndustry.


EA Kata Ada 6 Jenis Game FIFA Berbeza Sedang Dibangunkan Untuk Mobile

Bukan satu, dua atau tiga, tapi ada enam buah game FIFA untuk mobile sedang dibangunkan oleh EA.
EA mengesahkan bahawa enam game berbeza sedang dalam pembikinan menggunakan lesen FIFA yang dimiliki mereka. EA turut menyatakan yang game-game ini dibangunkan untuk beberapa genre dan pasaran baharu.
Perkara ini didedahkan oleh CEO EA, Andrew Wilson ketika bercakap kepada pelabur dalam pembentangan laporan kewangan syarikat tersebut baru-baru ini, lapor GamesIndustry.biz.
Salah satu faktor mendorong kerancakan pembangunan game mobile untuk FIFA ini ialah kehadiran semula Jeff Karp. Pada 2011, beliau telah meninggalkan jawatan eksekutif di EA untuk bekerja di bawah beberapa syarikat game mobile seperti Zynga dan Big Fish Games.
Karp telah menyertai semula EA pada Jun tahun ini sebagai naib presiden kanan untuk game mobile, dan beliau telah menemui beberapa potensi yang tidak digunakan sebaiknya oleh syarikat ini, antaranya FIFA dan Apex Legends.
Apalah agaknya genre game mobile bola sepak yang sedang dibangunkan mereka? Apa jangkaan korang?


The Awesome Adventures of Captain Spirit Adalah Game Percuma Terbaru Yang Berada Dalam Dunia Life is Strange

Dalam sidang media Xbox di E3 yang baru sahaja berakhir tadi, Square Enix and Dontnod telah mengumumkan sebuah lagi game naratif, digelar The Awesome Adventures of Captain Spirit.

Apa yang paling menarik tentang game ini adalah ia berada dalam universe Life is Strange dan ia adalah game percuma.
Game ini memfokuskan penceritaan kehidupan seorang kanak-kanak yang tinggal bersama bapanya di dalam hutan bersalji. Segala imaginasi kanak-kanak ini ketika bermain dalam fantasinya akan dihidupkan dalam game ini, membawakan pemain ‘mengembara’ ke pelbagai dunia.
The Awesome Adventures of Captain Spirit akan dilancarkan di PC, PS4 dan Xbox One secara percuma pada 26 Jun 2018.


Devil May Cry 5 Sedang Dibangunkan?

Mungkinkah ini suatu prank atau pun Devil May Cry 5 benar-benar sedang dibangunkan?

Nampaknya ura-ura tentang siri Devil May Cry kembali lagi dengan hangat E3 semakin membara. Kali ini apabila siri tersebut disenaraikan dalam resume seorang pelakon suara dari Norway. Walaupun pada waktu penulisan, senarai yang menyatakan tentang Devil May Cry 5 telah dibuang, ia sempat direkod seperti di bawah.

Dalam resume tersebut, ia menyatakan bahawa beliau telah mengambil tanggungjawab sebagai Lead namun begitu ia tidak menyatakan nama watak. Dari situ juga, kita juga dapat lihat beliau telah diambil bekerja oleh Capcom selaku pemilik siri Devil May Cry.
Harap-harap di E3 nanti, Capcom akan menyampaikan berita mengenai Devil May Cry 5. Baca artikel yang lebih mendalam mengenai E3 2016, Apa Yang Best Sekitar E3 – Jadual Press Conference, Berita Dan Rumors Yang Bertiup!
Sumber dari ShackNews.


Deliriant: Game Eksplorasi Tentang Isu Kekeluargaan Dan Tekanan Perasaan, Dihasilkan Oleh 12 Pelajar Universiti

Deliriant merupakan game julung kali yang dihasilkan sepenuhnya oleh pelajar universiti untuk diterbitkan ke dalam konsol PlayStation 4.

Seramai 12 pelajar terlibat dalam menjayakan Deliriant ini adalah pelajar-pelajar dari program Entertainment Arts and Engineering di University of Utah, Amerika Syarikat. Mereka antara yang mendapat peluang untuk membentuk studio mereka tersendiri iaitu studio Manic Interactive dan giat dalam menghasilkan projek game pertama mereka, Deliriant.
Dengan bajet sebanyak $20 setiap seorang ahli kumpulan, Deliriant merupakan game berkisarkan kehidupan seorang ibu berdepan dengan isu-isu serius seperti penderaan dan tekanan serta membabitkan emosi, perasaan dan hubungan antara keluarga tinggal dalam sebuah rumah berlatarbelakangkan era 1970-an. Selain itu, Deliriant menonjolkan satu jalan cerita bukan linear iaitu tidak mengikut pembinaan plot secara tradisional, berbeza dengan game-game lain mengikut jalan cerita linear.

Game ini mengambil inspirasi rapat dengan emosi psikologi ditonjolkan dalam Gone Home, pendekatan jalan cerita bukan linear dalam Journey dan penyelesaian puzzle dalam Myst. Melalui gabungan inspirasi ini, game ini memberi pendekatan kepada insan-insan yang terperangkap dalam isu psikologi dan trauma dan memberi laluan kepada pemain untuk berasa empati kepada mangsa penderaan emosi.

Ketua projek Deliriant menjemput anda masuk ke dalam rumah di era 1970-an dan menjelajahi dunia Deliriant. Hayatilah kisah psikologi seorang ibu yang terjerat dalam atmosfera yang tegang dan berinteraksi dengan persekitaran seperti objek di dalam rumah itu untuk mengetahui lebih lanjut tentang sejarah rumah serta selami kisah gelap di sebalik emosi penghuni rumah berkenaan.
Deliriant dijangka dilancarkan pada 23 Mei 2017 untuk PS4.


The Malaya Guardians: Clan Bersemangat Patriotik & Bergelak Tawa!

The Malaya Guardians. Sebelum Malaysia dipanggil Malaysia, ianya dikenali dengan nama olskool Malaya. Clan ni boleh dikatakan  klasik juga disebabkan pilihan nama diorang ni. Jom! Kita baca tentang mereka.

JG: Apakah nama clan dan bila clan ni ditubuhkan?
TMG: The Malaya Guardians. Est. 23 Dec 2014 (Year 1)
JG: Kenapa pilih nama ni?
TMG: Rational di sebalik nama adalah untuk memberi inspirasi kepada Guardian tempatan untuk bermain bersama-sama dan untuk menghidupkan kembali semangat legenda tanah MALAYA kembali ke zaman kegemilangannya, maka kitorang menggunakan nama lama Malaya dan bukannya Malaysia. Tanah Malaya mewakili semua rakyat Malaysia dan ia tidak mempunyai perselisihan kaum.
JG: Apa tujuan TMG buat clan ni? Apa yang clan ni bole develop in future?
TMG: Clan ini bertujuan untuk mengumpulkan individu like-minded dan membantu antara satu sama lain. Tujuannya adalah untuk membina ikatan yang kuat antara ahli-ahlinya, mengelakkan prasangka dan bersenda-gurau semasa kita berada dalam dunia Destiny.
JG:Who are the original 6 veteran players in your clan or who were the first Guardians to join your clan?
TMG: These are our early members:

killerbaerz
mamaii08
Marizal86
johnLabu87
yamanitaro
rinoa1812
fareez
zemang
PALORD80

Golgoroth
JG: Apa yang membuatkan TMG begitu unik? Apa kelebihan dalam clan ni?
TMG: Kita adalah group of players by choice. Clan mates mungkin kecik tapi itu membuatkan kita menjadi rapat sebab saling faham memahami satu sama lain. There is NO level in seniority, TIADA perbezaan rank or profession.
“You DON’T have to ‘git gud’, we welcome those who ‘git rekt’ more often with open arms and to cry on our shoulders and us on theirs. Our members are mostly active*.
*Disclaimer: Wife and kids terms & conditions apply. (<—- JG: Yang ni kelakar!)

JG: Apakah kriteria yang anda cari dalam Guardian? Mengapa?
TMG: Calon yang sesuai untuk menjadi ahli adalah mereka yang bekerja keras tetapi rendah diri terhadap semua player dan juga bersedia untuk menawarkan bantuan untuk membantu Kinderguardians.
JG: Apa class majoriti yang ada di dalam TMG? (contoh: Titan, Hunters, Warlocks)
TMG : Titan Bros!
JG: What new Guardians can expect from your clan? What can you offer them?
TMG: Kami menawarkan never ending ketawa tetapi kami tidak akan bertanggungjawab untuk lag yang bole affect seseorang Guardian kerana humour kami.
JG: Cita sikit tentang macam mana TMG beroperasi dan berapa ramai ahli / rakan-rakan  yang anda ada currently?
TMG: Kami mempunyai 16 orang ahli yang hidup dengan kod “Mates before Dates” atau versi gangsternya “bros before ho*s”!
King’s Fall just so everyone can fall… NORMAL-LY … LOL
Soalan-soalan peribadi bagi founder The Malaya Guardians

Player terpilih : killerbaerz
Rank : Founder

JG: Apa yang membuatkan killerbaerz komited dengan game Destiny?
killerbaerz: Kawan dan addiction, Destiny server update gives me withdrawals.
JG: Apa kebaikan Destiny?
killerbaerz: The gameplay dan multiplayer online Destiny.
JG:Apa keburukan Destiny?
killerbaerz: Hobby yang mahal, highly addictive dan time consuming.
JG: Apa favourite character yang killerbaerz suka diguna?
killerbaerz: Hunter. Because Nightstalker.
JG: Antara Vault of Glass, Crota’s End dan Kings Fall. Raid mana yang best bagi pandangan killerbaerz?
killerbaerz: King’s Fall! Now everyone can fall.
JG: Apa pendapat killerbaerz tea-bagging dalam PvP? Good or Bad? Apa yang mungkin ada effect untuk long term?
killerbaerz: Tea-bagging tak baik sebenarnya. Ia persembahan-ketidakmatangan dan menggalakkan tingkah laku yang tidak sihat dan boleh membawa kepada pembulian siber! Serius!
JG: Apa pendapat killerbaerz untuk gamers White Knight?
killerbaerz: Go for it. Damsels in distress always need heroes in tights. But don’t force it.
JG: What are your opinions about game-breaking weapon, character class imbalance?

Blink Shotgun?
Shadowshot Super?
Sunbreakers Hammer Time?
Stormcallers Electrocution?

killerbaerz:

Blink Shotgun. No-brainer, cara yang sangat mudah untuk menang. I’ll up the ante or dry trying.
Shadowshot super? It’s meant to be a super, no issue there.
Sunbreaker Hammer time. You use what your mama gave you.
Stormcallers electrocution. FREE Electricity for ALL!

KESIMPULAN
Clan ni ada komitment dan sanggup mengambil masa untuk berhenti main dengan ProtoShadowScrub ni. Clan ni originated dari kenalan melalui online dan daripada situ mereka membina satu “trust” sesame sendiri. Semua players dalam clan ni memang friendly. Then again, kalau nak rapat dengan orang lain mesti sama kepala kalau kene usik skit nak merajuk susah la kan? I highly recommend this clan kalau tak kisah about virtual friendship. They will make you feel like family. Hence, The Malaya Guardians, dear KinderGuardians.


Saksikan Semua Trailer Yang Dikeluarkan Semasa Livestream State of Play Daripada PlayStation

Semalam, Sony telah mengadakan livestream pertama untuk program terbaru mereka, iaitu State of Play.
Mengikut gaya livestream Nintendo Direct, episod pertama State of Play ini memfokuskan kepada pengumuman terbaru untuk PS4 dan PS VR. Tanpa membuang masa, korang boleh layan kesemua video trailer yang dikeluarkan di bawah:


PES 2021 Season Update: Boleh Beli or Boleh Blah!?

Pada Julai lalu, Konami telah mengumumkan bahawa mereka tidak mengeluarkan sebuah game penuh baharu untuk PES 2021, sebaliknya mereka akan melangkau semusim ini, memfokuskan pasukan mereka untuk PES 2022 yang dibangunkan khas untuk konsol generasi akan datang.
Untuk menggambarkan PES 2021, ia sudah pun tertera dalam judul rasminya sendiri iaitu ‘eFootball PES 2021 Season Update’. Senang cerita, ia merupakan sebuah game yang boleh dikatakan sama dengan PES 2020 — yang membezakannya hanyalah dengan kemaskini jersi serta barisan pemain dalam skuad untuk musim bola sepak 2020/2021.
Jadi, apakah berbaloi untuk membeli PES 2021 ini sekiranya sudah memiliki PES 2020? Semuanya bakal terjawab di akhir ulasan ini.
Gameplay Yang Sama

Dari segi gameplay, PES 2021 boleh dikatakan serupa 90 peratus dengan gameplay yang disajikan dalam PES 2020. Adalah beberapa penambahbaikan yang dilakukan, namun sekiranya tidak benar-benar memahami gameplay PES tahun lalu, korang mungkin tidak akan dapat rasai perbezaannya sama sekali.
Salah satu penambahbaikan sedikit yang diubah ialah bagaimana Konami telah mengurangkan kekerapan pemain berlanggar antara satu pemain dengan pemain lain, sama ada antara rakan sepasukan mahupun pemain lawan. Dalam kata lain, sistem perlanggaran yang lebih baik.
Kemudian, gameplay menggelecek juga terasa sedikit berlainan. Gerak gelecekan terasa lebih responsif, sedikit baik daripada PES 2020 yang terasa terlalu berat dan lembab.
Selain perbezaan yang penulis sebutkan di atas, tiada sebarang perubahan ketara yang dibawakan dalam PES 2021. Bagi yang tidak pernah bermain PES 2020, dan ingin mengetahui bagaimanakah bentuk gameplay ini, marilah kita imbas kembali gameplay PES 2020 (kerana serupa dengan gameplay PES 2021) secara ringkas.

Gameplay yang paling terasa bezanya apabila dibandingkan antara PES 2020/2021 dengan PES 2019 ialah menggelecek. Untuk yang terbaharu ini, tempo pergerakan menggelecek mungkin terasa lebih perlahan, namun pemain terasa lebih bebas melakukan gelecekan-gelecekan yang diigini kerana pergerakannya lebih lembut dan lebih sensitif.
Ya, menggelecek lebih seronok seperti yang dinyatakan di atas, tapi ia bukanlah bermakna bertambah mudah. Malah, ia sebenarnya menjadi bertambah payah kerana disebabkan tempo yang perlahan itulah membuatkan pertahanan pihak lawan lebih mudah membaca gerakan menggelecek. Dan inilah membuat penulis suka. Penulis sememangnya gemar untuk menggelecek, maka, gerakan yang lebih sukar ini membuatkan ia menjadi satu cabaran untuk belajar bagaimana untuk menumpaskan pihak lawan melalui gelecekan.
Melakukan hantaran (passing) juga mempunyai sedikit perbezaan. Setiap tahun, Konami akan cuba untuk mengurangkan keupayaan untuk melakukan hantaran-hantaran ping-pong — dan ia semakin ditambahbaik dalam PES 2021. Pemain kini akan cuba memperlahankan tempo permainan, yang sememangnya sudahpun perlahan, untuk membuat hantaran-hantaran yang lebih bijak dan licik berbanding hantaran pantas ping-pong.
Otak pemain juga akan bekerja lebih keras kerana penjaga gol dalam PES 2021 nampaknya semakin sukar untuk ditewaskan. Dari satu tahun ke tahun yang seterusnya, Konami akan sentiasa memperbaiki keupayaan penjaga gol untuk berada dalam situasi yang sukar untuk dibolosi, dalam masa sama mengekalkan permainan yang se-realistik mungkin. Dan tahun ini, Konami mengadunkannya dengan baik sekali.
Seperti yang telah penulis sebutkan tadi, perbandingan yang dinyatakan ini adalah antara PES 2021 dengan PES 2019. Kita tidak dapat membezakan gameplay antara PES 2020 dan PES 2021 kerana terlalu banyak persamaan.
Visual Sama, Tapi Ada Tambahbaik

Walaupun kita sudah diberitahu awal bahawa PES 2021 hanyalah Season Update, namun Konami ada bawakan sedikit penambahbaikan dari segi visual, terutamanya wajah dan penampilan pemain.
Bercakap soal rekaan model karakter, PES 2021 masih mengekalkan bentuk yang sama dengan PES 2020, yang mana kadang-kala penulis merasakan ia seakan-akan terlalu gemuk jika dibandingkan dengan pemain sebenar. Namun, walaupun sebahagian besar pasukan Konami sudah beralih terus ke pembangunan PES 2022, mereka tetap mengemaskini wajah dan rambut pemain yang terkini, terutamanya pemain-pemain tersohor seperti Antoine Griezmann, Neymar, dan lain-lain.
Masih Lagi eFootball

Konami masih lagi menggunakan perkataan ‘eFootball’ dalam judul rasmi PES 2021. Penulis tidak tahulah berapa tahun sebenarnya perancangan mereka untuk menggunakan istilah tersebut, tapi penulis harap yang ia akan dibuang secepat mungkin.
Penulis telah nyatakan isu ini dalam ulasan PES 2020 pada tahun lalu, dan penulis akan sebutkan juga dalam ulasan PES 2021 ini. Bermula tahun lepas, Konami telah menambah judul rasmi siri PES kepada ‘eFootball PES 2020’, dan ia diteruskan lagi untuk tahun ini. Malah, judul tahun ini jauh lebih panjang daripada tahun lepas — kini secara rasminya ialah ‘eFootball PES 2021 Season Update’.
Dalam satu temuramah pada tahun lalu, pengurus jenama Eropah PES, Lennart Bobzien berkata, “kami mahu meletakkan fokus lebih besar kepada esports untuk terus maju ke hadapan.” Kata-kata ini terserlah apabila pada tahun lalu mereka telah menukar mode PES League yang ada dalam beberapa siri PES sebelum ini, dijenamakan semula kepada ‘eFootball’.

Pada pandangan penulis, langkah meletakkan (baca: menukar) judul rasmi PES itu sebenarnya satu perkara yang tidak masuk akal. Ia seolah-olah mencemar tradisi sesebuah game yang sudah sekian lama dikenali sebegitu — tidak kiralah apa jua alasan yang digunakan.
Konami boleh saja memantapkan kempen esports mereka dengan menambahbaik mode dalam game, penganjuran yang lebih bersepadu serta promosi yang lebih meluas. Tidak perlu terlalu tryhard untuk memberitahu satu dunia bahawa siri PES kini ingin menggegarkan dunia esports dengan meletakkan ‘eFootball’ dalam judulnya.
Ia telah membuatkan para peminat semakin pening, menambahkan kekeliruan lagi terhadap penjenamaan game bola sepak Konami yang sering berbeza mengikut rantau pasaran: PES (seluruh dunia) dan Winning Eleven (Jepun).
Tak pernah dilakukan sebelum ini, secara tiba-tiba ada ‘eFootball’ pula di pangkal namanya. Jadi kalau dibaca penuh namanya, ia seolah-olah menjadi ‘eFootball Pro Evolution Soccer 2021 Season Update’. ‘Football’ pun ada, ‘Soccer’ pun ada dalam judulnya. Celaru.
Harap pada tahun hadapan, penulis tidak perlu lagi menulis tentang masalah judul ini lagi.
Pandang Ke Hadapan

Kalau bercakap soal PES 2021 secara spesifik, mungkin penulis boleh menyatakan banyak kekurangan. Namun, penulis suka dan puji pendekatan yang dilakukan oleh Konami pada tahun ini.
Penulis sebenarnya menyambut baik langkah Konami yang mengumumkan bahawa mereka akan memfokuskan kepada PES 2022 di konsol generasi seterusnya, meninggalkan Fox Engine dan beralih kepada enjin game terbaharu milik Epic Games, iaitu Unreal Engine 5. Daripada menghabiskan masa dan tenaga pasukan sepenuhnya untuk sebuah game dalam enjin yang lama, mereka telah memindahkan sebahagian besar pembangun mereka untuk terus kepada misi yang lebih besar.
Suka atau tidak, kita boleh katakan yang mereka tidak tamak dalam mengejar pengeluaran game bola sepak yang sejak azali dikeluarkan pada tiap-tiap tahun, sebaliknya mengenakan harga yang lebih murah untuk game yang mendapat sedikit kemaskini.
Penulis secara peribadi benar-benar tidak sabar menantikan apakah yang bakal Konami sajikan dalam PES 2022 melalui enjin baharu.
JDT

PES 2021 menandakan tahun kedua Johor Darul Ta’zim (JDT) dimasukkan secara rasmi ke dalam siri game bola sepak popular ini, selepas membuat penampilan pertamanya pada edisi tahun lalu.
Selain mengemaskini jersi baharu, Konami turut meletakkan wajah-wajah sebenar para pemain JDT di profil pemain. Ini bukanlah wajah pemain semasa bermain di atas padang, tetapi di menu-menu. Wajah pemain di atas padang masih lagi tidak serealistik pemain-pemain di kelab Eropah. Walaupun bukanlah satu penambahan yang signifikan, namun tetap boleh diraikan.

Keputusan – BOLEH BELI or BOLEH BLAH!?
Kepada pemain tegar siri PES, sememangnya PES 2021 Season Update BOLEH BELI untuk korang. Terutamanya kepada pemain yang bermain PES secara kompetitif kerana segala kejohanan rasmi dan bukan rasmi akan beralih ke siri yang paling baharu. Tentunya, korang yang pemain tegar ini akan terasa jimat apabila tahun ini tidak perlu membelanjakan dengan harga sebuah game penuh, iaitu hanya RM116 untuk musim baharu PES.
Walau bagaimanapun, untuk pemain yang bermain PES secara kasual, PES 2021 Season Update mungkin BOLEH BLAH untuk korang. Dengan gameplay yang seakan sama, boleh dikatakan 90 peratus sama dengan PES 2020, korang mungkin boleh sahaja berehat pada tahun ini dan layankan sahaja PES 2020. Menantikan PES 2022 dengan enjin baharu, iaitu Unreal Engine dari Epic Games di konsol generasi seterusnya sudah tentu lebih berbaloi.

+ Misi lebih besar francais PES+ Lebih murah
– Gameplay, grafik tiada perubahan signifikan– Judul masih mengelirukan
Terima kasih WEPES Malaysia e.Football kerana menaja unit PES 2021 yang dimainkan oleh JomGaming. Korang boleh lawati Facebook mereka untuk ikuti perkembangan terkini komuniti PES tempatan.


Valfaris: Boleh Beli or Boleh Blah!?

Pedang dan senjata sudah tersedia, lagu heavy metal sudah kedengaran, raksasa sudah berada di hadapan. Apa lagi? Masa untuk beraksi!

Valfaris merupakan sebuah game plaformer aksi 2D yang menampilkan himpunan muzik heavy metal. Game ini dihasilkan oleh Steel Mantis dan diterbitkan oleh Big Sugar untuk platform PlayStation 4, Xbox One, PC dan Nintendo Switch. Apabila penulis bermain game ini, Valfaris banyak mengambil inspirasi dari dua buah game retro terkenal seperti Contra dan Super Metroid dari segi kombat dan persekitaran dalam dunia Valfaris.
Plot
Dalam Valfaris, pemain akan mengenali karakter protagonis, Therion, seorang pengembara di angkasa yang kembali ke tempat tinggalnya iaitu Valfaris, yang telah lama hilang dari lautan galaksi tiba-tiba menjelma. Valfaris, sebuah tempat yang dahulunya aman, kini ditakluki oleh raksasa kegelapan yang sangat ganas. Therion perlu mendepani musuhnya untuk membongkar kebenaran di sebalik kejadian yang menimpa Valfaris.

Valfaris menyediakan jalan cerita yang asas dan mudah difahami oleh pemain. Tidak ada subplot yang berat dan tidak ada karakter sampingan lain selain Hekata, sebuah AI yang akan sentiasa menemani pemain dan Therion akan banyak berhubung dengannya. Secara keseluruhan, plot Valfaris hanyalah muka buku yang nipis. Ini kerana kandungan dalam game ini lebih banyak tertumpu kepada gameplay.
Gameplay
Pemain akan mengawal karakter Therion, dia boleh lompat, tunduk dan boleh memanjat pada bahagian-bahagian platform tertentu yang disediakan. Selain menembak sambil berlari, dia juga boleh menembak pada empat arah iaitu atas, bawah, kiri dan kanan. Therion boleh membawa tiga buah senjata, satu senjata melee, senjata sidearm dan satu senjata two-handed.
Namun, Therion akan sentiasa menggunakan senjata melee dan senjata sidearm sekaligus sepanjang permainan. Ini membolehkan pemain melakukan tembakan dan melee secara serentak. Untuk senjata ketiga, pemain tidak boleh menggunakan senjata melee. Pada HUD permainan, terdapat dua bar yang dipaparkan iaitu bar nyawa dan bar energy.

Pemain akan menggunakan banyak bar energy di mana ia berfungsi sebagai ammo kepada senjata ketiga pemain dan juga ia turut berfungsi sebagai perisai yang boleh digunakan untuk menghalang serangan musuh. Perisai itu perlu diaktifkan dengan menekan butang tertentu, ini membolehkan pemain melakukan tembakan lapan arah tapi pergerakan pemain terhenti. Tapi, penulis lebih suka jika perisai itu tidak perlu diaktifkan secara manual, lebih baik jika ia sudah tersedia untuk digunakan.
Pemain boleh mengumpul semula bar energy dengan melakukan serangan melee ke atas musuh. Untuk bar nyawa pula, health drops akan dijatuhkan oleh musuh, tapi pihak musuh jarang menjatuhkan health drops. Di sini penulis lihat ada ketidakseimbangan di mana energy drops lebih banyak dijatuhkan oleh pihak musuh berbanding health drops.

Sepanjang permainan berlangsung, pemain boleh mengumpul Resurrection Idol di mana ia digunakan untuk unlock lokasi checkpoints yang didapati dalam dunia permainan. Jika pemain mempunyai lebihan Resurrection Idol, ia boleh digunakan untuk pulihkan nyawa pemain. Lokasi checkpoints itu pula akan menjadi tempat untuk memulihkan sepenuhnya nyawa dan energy pemain serta membenarkan pemain untuk menukar senjata dan upgrade senjata.
Bercakap mengenai senjata, Valfaris menyediakan banyak pilihan senjata dari senjata melee, pistol, raifal, pelancar roket, shotgun dan beberapa senjata unik. Setiap daripadanya mempunyai kelebihan dan kekurangan masing-masing. Senjata ini pula boleh di-upgrade untuk menaik taraf kekuatan senjata tersebut. Blood Metal ialah upgrade points yang boleh digunakan untuk menaik taraf senjata pemain dari Rank 1 sehingga ke Rank 5. Senjata baharu boleh dicari oleh pemain sepanjang permainan dan penulis suka apabila Therion memperoleh senjata baru kerana dia akan melakukan headbanging diikuti dengan rentak lagu metal.

Selain menaik taraf senjata pemain, nyawa dan energy pemain boleh ditingkatkan juga dengan mencari upgrade points tertentu dalam permainan. Selain menembak, pemain juga perlu berdepan dengan mini platform puzzle antaranya seperti perlu menembak suis tertentu untuk membuka pintu.
Musuh dalam Valfaris sangat ganas dan tidak akan beri muka kepada pemain, jadi trial and error dalam game ini adalah perkara biasa. Tidak kira sama ada saiz kecil atau besar, mereka mempunyai attack patterns yang tersendiri. Ada yang bergerak laju, ada juga perlahan tapi pertahanan mereka kebal. Malah, kadangkala satu serangan mereka ke atas pemain mampu menurun separuh nyawa pemain. Jadi, pemain perlu tangkas menghalang serangan musuh serta perlu memahami taktik serangan musuh yang berbeza.

Pada penghujung setiap seksyen, akan ada mini boss yang perlu dihadapi oleh pemain. Sesetengahnya memerlukan pemain untuk bijak menggunakan platform yang sedia ada untuk sama ada mengelak serang atau mengalihkan perhatian musuh.
Grafik dan teknikal
Valfaris menggunakan gaya grafik 2D pixel yang mempunyai nilai estetika tersendiri. Penulis suka akan persekitaran dalam dunia Valfaris yang pelbagai, dunianya sangat asing, cantik dan merbahaya. Pada satu tahap pemain akan dibawa ke lokasi bandar besi yang penuh dengan tentera humanoid dan turret sehinggalah ke lokasi hutan asid yang dipenuhi dengan tumbuh-tumbuhan ganas.
Pergerakan animasi pada karakter dan yang lain-lain bergerak dengan baik dan lancar tanpa sebarang masalah. Reka bentuk setiap raksasa juga menarik dan mempunyai personaliti tersendiri. Efek cahaya dari senjata atau dari serangan musuh juga cantik dan memberikan refleksi kepada persekitaran di sekelilingnya. Secara keseluruhan, grafik Valfaris cantik, unik dan menarik untuk dilihat.

Dari segi teknikal, untuk PC, game ini menyokong penggunaan gamepad. Keperluan sistem yang diperlukan untuk bermain game ini adalah rendah sahaja di PC, iaitu prosessor 1.5Ghz atau lebih laju, keperluan memori RAM adalah 1GB dan storan yang diperlukan adalah 500MB.
Di bahagian settings, game ini menyediakan CRT mode jika pemain mahu merasai pengalaman seperti tengah bermain game retro di skrin monitor lama. Selain daripada itu, ia juga menyediakan Vsync, screen shake dan particle quality. Di bahagian kawalan, pemain boleh mengubah suai kawalan pada papan kekunci, namun ada lebih baik jika game ini menyediakan sokongan penggunaan mouse.
Muzik dan efek bunyi

Headbanging dan bunyi gitar yang garang, itulah yang boleh penulis katakan mengenai muzik dalam Valfaris. Muziknya mengambil inspirasi dari band rock terkenal seperti Iron Maiden, Pantera dan banyak lagi. Muziknya pasti akan membuatkan tidak hilang fokus dan mahu meneruskan pemain tanpa henti. Efek bunyi seperti bunyi tembakan dan letupan juga bagus begitu juga dengan efek bunyi dari raksasa.
BOLEH BELI
+ Gameplay yang mencabar ketangkasan pemain
+ Grafik 2D yang cantik dan menarik terutama sekali persekitaran dunianya
+ Muzik heavy metal yang best
BOLEH BLAH
– Ada ketidakseimbangan dalam pemberian health drops dan energy drops
– Sistem perisai yang perlu diaktifkan secara manual


PlayerUnknown’s Battlegrounds Akan Dilancarkan Ke Konsol, Eksklusif Di Xbox One Pada Tahun Ini

Game yang menjadi fenomena yang cukup pantas di platform PC, PlayerUnknown’s Battlegrounds akan dilancarkan di konsol pada tahun ini, eksklusif untuk Xbox One.
Sama ada ia adalah eksklusif di Xbox One dalam jangka masa terhad, atau eksklusif sepenuhnya masih belum dapat disahkan. Kami akan kemaskini artikel ini berdasarkan maklumat terkini.
Ia diumumkan di sidang media Xbox yang sedang berlangsung sekarang, memperlihatkan juga trailer tebaru. Korang boleh saksikannya di bawah:
https://www.youtube.com/watch?v=m0Tnp-3W3z4
Wakil developer, Creator Brendan Greene umumkan juga bahawa penambahbaikan grafik untuk Xbox One X akan diperkenalkan nanti.


Seorang Streamer Berjaya Habiskan Game Prey, Speedrun Tidak Lebih Dari 20 Minit!

Sementara itu, penulis kitorang masih bermain sambil menulis review bagi game ini.

Prey, game terbaru daripada Arkane Studios yang diterbitkan oleh Bethesda baru dilancarkan minggu sudah, tetapi ada streamer yang berjaya melakukan speedrun dan menghabiskan game ini dalam jangkamasa 19 minit 34 saat!
Streamer daripada Finland, DraQu ini cukup terkenal dengan gameplay speedrun beliau, termasuk menghabiskan Resident Evil 7 dan Wolfenstein dengan masa yang pantas.
Untuk melakukan speedrun ini, DraQu menggunakan GLOO Cannon untuk merentasi keluar map dan membina platform ke tempat-tempat yang sepatutnya tak dapat dicapai melalui gameplay biasa. Saksikan gameplay beliau di video di atas.
Jaga-jaga, sudah pastinya terdapat spoiler di dalam video tersebut.
Bagi kita-kita yang bermain rileks-rileks, gameplay Prey sepatutnya mengambil masa di antara 20 – 30 jam untuk dihabiskan. Nantikan review Boleh Beli or Boleh Blah!? daripada kitorang nanti.


Gran Turismo 7 Diumumkan Untuk PS5, Saksikan Gameplay Trailer Pertama Ini

Francais eksklusif PlayStation sejak zaman berzaman, Gran Turismo sudah bersedia untuk menyertai barisan game yang bakal tiba ke konsol generasi akan datang.
Gran Turismo 7 telah diumumkan oleh Polyphony Digital untuk PlayStation 5. Gameplay trailer pendek telah diperlihatkan awal pagi tadi dalam acara digital pendedahan pertama PS5.
Walau bagaimanapun, tiada sebarang tarikh pelancaran didedahkan.
Korang boleh saksikan gameplay dari dalam cockpit di bawah:


Selepas Olympics & Halloween, Nantikan Acara Baru Dari Blizzard Hujung Tahun Ini!

Blizzard sememangnya kerap melaksanakan aktiviti untuk komunitinya untuk meneruskan kehangatan siri Overwatch.

Dilaporkan oleh komuniti Overwatch di Reddit, mereka telah menjumpai pelbagai file yang memuatkan interaksi antara watak-watak Overwatch yang menguatkan fakta bahawa acara istimewa akan dilaksakan pada hujung tahun ini.
Antaranya ialah suara Athena, yang mengumumkan kemasukkan “challanger” atau “gladiator” ke dalam arena yang mungkin menunjukkan bahasa mode baru akan diperkenalkan.
Di samping itu, terdapat juga interaksi Tracer yang memanggil Soldier76 sebagai “dad”; sebuah jenaka yang sering dikongsi oleh komuniti Overwatch yang menganggap Soldier 76 sebagai “bapa” kepada pasukan Overwatch.


Tournaments Diperkenalkan Untuk PS4 – Kerjasama PlayStation Bersama ESL

Kini, menyertai pertandingan eSports akan lebih mudah untuk diakses melalui sistem PlayStation 4 anda.

Melalui blog post yang dikeluarkan, Sony telah mengumumkan bahawa PlayStation telah menjalin kerjasama bersama ESL untuk membawakan Tournaments kepada PS4 – sebuah fungsi terbaru dalam PS4 yang bakal memudahkan anda untuk memasuki mana-mana pertandingan game secara kompetitif.
Untuk menyertai Tournaments ini, apa yang perlu anda miliki adalah game yang ingin anda masuki pertandingan tersebut, langganan PlayStation Plus, dan link-kan akaun PlayStation anda dengan akaun ESL.
Apa yang dikatakan memudahkan adalah Tournaments ini akan diletakkan di bawah Events (dalam sistem menu PS4), dan selepas anda mendaftar, PS4 akan memberikan notifikasi apabila sudah tiba masanya untuk anda memainkan perlawanan yang telah ditetapkan.

Antara game yang telah dipertandingkan adalah NBA 2K17, FIFA 17, Project Cars, Mortal Kombat XL, dan WRC 5. Antara hadiah yang ditawarkan adalah controller DualShock 4 dan barangan-barangan PlayStation lain.
Buat masa ini, Tournaments hanya menyokong perlawanan 1vs1, dan mereka menjanjikan untuk menambahbaik fungsi ini pada masa akan datang.


Fall Guys: Game Battle Royale Macam Istana Takeshi, Tapi Comel!

Dalam E3 tahun ini, ada dua game/mode battle royale pelik yang diumumkan. Pertama, Fallout 76 membawakan battle royale. Keduanya pula ialah game ini, Fall Guys.

Macam mana nak gambarkan game ini? Ia game battle seperti rancangan Istana Takeshi, tapi dengan tema warna-warni dan rekaan karakter yang comel.
Dibangunkan oleh Mediatonic dan diterbitkan oleh Devolver Digital, game ini akan mencampakkan 100 pemain ke dalam arena yang penuh dengan halangan. Setakat ini, mereka telah memperlihatkan tiga jenis level yang ada dalam game ini.

Pertama, pemain perlu merempuh beberapa pintu untuk sampai ke garisan penamat. Yang jahatnya, sebahagian pintu yang ingin dirempuh itu sebenarnya adalah dinding yang tidak boleh ditembusi. Pemain perlu membuat keputusan yang bijak kerana kalau lambat (pening kepada sebab merempuh dinding kukuh), pemain akan disingkirkan.
Level kedua, separuh daripada pemain akan mempunyai ekor. Objektif level ini ialah untuk sampai ke garisan penamat bersama-sama dengan ekor. Bagi yang tiada ekor, pemain perlu mencurinya dari pemain lain, dan mereka yang sedia ada pula harus mempertahankannya.
Level ketiga pula, pemain perlu berlari mendaki gunung yang dalam perjalanan itu, dipenuhi dengan halangan yang sangat menyakitkan hati. Di puncak gunung itu terdapat makhota yang semua pemain rebut untuk dapatkan.
Korang boleh saksikan gameplay Fall Guys di bawah:

Fall Guys akan dilancarkan untuk PC dan PS4 pada tahun 2020.


Twitch Haramkan Dr Disrespect Daripada Platform Streaming Itu, Dilaporkan Pengharaman Kekal

Tiada angin, tiada ribut, Twitch telah mengharamkan Guy Beahm atau lebih dikenali sebagai Dr Disrespect daripada dibenarkan untuk melakukan livestream di platform itu.
Lebih mengejutkan, menurut beberapa sumber yang dilaporkan Kotaku, pengharaman tersebut adalah bersifat kekal, atau dalam kata lain Twitch telah mengharamkan streamer yang cukup popular itu buat selama-lamanya.

Sources: DrDisrespect has been permanently banned from Twitch— Rod Breslau (@Slasher) June 26, 2020

Paling misteri tentang isu ini, sehingga kini kita masih belum mengetahui apakah sebenarnya punca beliau diharamkan secara kekal. Dan ramai pihak sudah mula berteori tentang sebabnya.
Pada mulanya, orang ramai berpendapat Dr Disrespect telah melanggar akta hakcipta yang digariskan oleh Twitch. Namun, kita dapati ia bukanlah punca sebenar.
Apabila ditanyakan persoalan ini kepada pihak Twitch, mereka hanya menjawab secara umum tanpa memberi butiran spesifik mengapa Dr Disrespect telah diharamkan dari platform tersebut. Ini komen yang diberikan oleh Twitch, lapor Kotaku:
“Dalam proses, kami mengambil tindakan yang sepatutnya apabila kami mempunyai bukti bahawa seseorang streamer itu telah bertindak dengan melanggar Garis Panduan Komuniti atau Terma Servis kami. Perkara ini terpakai kepada semua streamer tidak mengira status atau populariti dalam komuniti ini.”
Lanjutan daripada pengharaman Dr Disrespect ini, Twitch telah memulangkan kembali wang kepada penonton yang melanggan channel beliau, sekaligus semua emote milik Dr Disrespect telah dipadamkan.

https://twitter.com/Dexerto/status/1276694463897907201?s=20

Dr Disrespect sebelum ini pernah digantung di Twitch, namun ia hanya bersifat sementara. Pada tahun lalu, kebenaran untuk streaming digantung sementara kerana beliau bersiaran secara langsung dari tandas awam semasa E3.
Malah, kontroversi yang melanda Dr Disrespect bukanlah sesuatu yang baru. Antara isu baru yang ditimbulkannya ialah menyebarkan tentang teori konspirasi yang berkait dengan penularan wabak pandemik COVID-19.
Sama-samalah kita nantikan kenyataan daripada Dr Disrespect sendiri dan sama ada Twitch akan mendedahkan sebab sebenar beliau diharamkan ataupun tidak.


Ahli Parlimen Rusia Tuduh FIFA 17 Sebagai “Propaganda Gay”, Usul Haramkan Game Ini

Ia nampaknya bertentangan dengan undang-undang negara Rusia.

Menurut laporan The Guardian, beberapa Ahli Parlimen Rusia telah menghubungi agensi pengawasan komunikasi negara tersebut dan meminta agar tindakan diambil ke atas FIFA 17 kerana menyokong kempen Rainbow Laces.
Rainbow Laces merupakan sebuah kempen yang dimulakan oleh Stonewall, sebuah kumpulan berpangkalan di UK yang menyokong kuat LGBT (lesbian, gay, bisexual, and transgender). EA Sports sebelum ini telah memberikan sokongan kepada Rainbow Laces ini dengan memberikan jersi berwarna pelangi percuma dalam mode FIFA 17 Ultimate Team.
Beberapa Ahli Parlimen itu telah menghantar surat ke agensi pengawasan komunikasi negara, mengatakan bahawa game popular dari EA Sports itu, yang dibenarkan dimainkan oleh semua peringkat umur, “mengajak pemain untuk menyokong tindakan bola sepak liga perdana Inggeris yang juga menyokong Rainbow Laces, kempen besar yang mendukung LGBT,” kata laporan itu.
Menurut undang-undang Rusia pada 2013, propaganda seperti itu yang menyokong “non-traditional sexual” boleh memberi “kesan buruk kepada pembangunan dan kesihatan kanak-kanak”, kata surat itu.
Beberapa Ahli Parlimen tersebut turut menyatakan bahawa FIFA 17 mungkin boleh diharamkan di Rusia. Ahli Parlimennya, Irina Rodnina, yang juga merupakan bekas pemenang 3 pingat emas Olimpik untuk Soviet Union, memberitahu bahawa pihak mereka perlu “mengesahkan kemungkinan untuk mengedarkan game ini dalam wilayah Persekutuan Rusia.”
“Setiap negara mempunyai undang-undang dan peraturan dalamannya; ia perlu diikuti,” kata beliau.
Seorang lagi Ahli Parlimen, Valery Rashkin mengarahkan agar EA Canada untuk menukar kod pengaturcaraan atau menaikkan had umur untuk bermain game ini, dan sekiranya mereka enggan, bersedia untuk dihalang kemasukannya.”

Show your support, get your FREE Rainbow kit in FUT now! More on the #RainbowLaces campaign: https://t.co/2NohXaloXe pic.twitter.com/xSbY9G8wAp
— EA SPORTS FIFA (@EASPORTSFIFA) November 26, 2016


Analisis E3 2017: Microsoft Kuasai Pentas E3 Tahun Ini, Assassin’s Creed Origins Adalah Game Paling Viral Di Media Sosial

E3, acara dalam industri gaming paling besar pada setiap tahun ini pasti menarik sebilangan besar gamers untuk bercakap tentangnya, terutamanya di media sosial. Tapi, apabila dikumpulkan semua, apakah game yang paling banyak diperkatakan oleh para gamers ini?

Sebuah analisis mengenai E3 2017 telah dikeluarkan oleh BrandWatch, sebuah organisasi yang mengkaji tentang data-data online di Internet. Analisis ini telah melaporkan beberapa perkara menarik tentang E3 2017.
Menurut laporan tersebut, game yang paling banyak disebut di media sosial semasa E3 2017 adalah Assassin’s Creed Origins. Game yang kembali ke zaman Mesir Purba itu diikuti oleh Metroid Prime 4, Marvel’s Spider-Man, Anthem, Mario + Rabbids: Kingdom Battle dan Super Mario Odyssey.
Korang boleh lihat senarai lengkap game yang paling banyak disebut semasa E3 2017 di bawah:

Lebih menarik, sidang media Microsoft menguasai cakap-cakap di media sosial untuk tahun ini. Sidang media Microsoft menguasasi hampir separuh daripada sebutan di media sosial dengan 44 peratus, diikuti oleh Nintendo (15%), Sony (11%), Ubisoft (10%), EA (10%), Bethesda (8%) dan PC Gaming Show (2%).
Statistik sidang media Microsoft ini yang jauh meninggalkan sidang-sidang media lain adalah disebabkan Assassin’s Creed Origins pertama kalinya diumumkan secara rasmi kepada umum melalui sidang media Microsoft. Game ini kemudiannya diperlihatkan dengan lebih lanjut di sidang media Ubisoft pula, jadi tidak terkejut apabila ia merupakan game yang paling banyak disebut semasa E3 2017.
Microsoft yang menguasai sebutan pada tahun ini juga tidak mengejutkan, memandangkan sidang media mereka telah memaparkan 42 game trailer, yang mana 22 daripadanya adalah game esksklusif. Lebih-lebih lagi apabila Microsoft akhirnya telah memperkenalkan Project Scorpio mereka buat pertama kali, dengan nama rasminya adalah Xbox One X.

Korang boleh lihat laporan penuh kepada analisis ini dengan lebih teliti di sini.


Uncharted 4: Jom Tonton Fan-Made Trailer Yang Mengusik Jiwa Ini!

Sementara kita menunggu trailer rasmi terbaru dan terakhir Uncharted 4 pada malam ini, jom tonton fan-made trailer yang awesome ini!

Sekiranya anda sudah menonton trailer Suicide Squad yang dikeluarkan awal tahun ini, pastinya anda akan tertarik dengan fan-made trailer Uncharted 4 ini. Apa yang membuat kedua-dua trailer (Suicide Squad dan fan-made Uncharted 4) ini “hidup” pastinya disebabkan lagu yang telah digunakan – “Bohemian Rhapsody” nyanyian asal kumpuluan Queen!
Bagi kami, apa yang menarik tentang fan-made trailer ini adalah disebabkan setiap babak yang disunting sentiasa “kena” dengan muzik dan rentak yang keluar dari lagu tersebut. Mood yang dibawakan bercampur-campur – terasa tenang namun padat dengan aksi yang mengusik jiwa. Fan-made trailer untuk Uncharted 4 terbaik pernah kami tonton setakat ini.
Ahh, apa yang anda tunggu lagi? Jom layan:

Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Uncharted 4: Acara Pelancaran Pada 9 Mei Ini – Banyak Hadiah Untuk Dimenangi!


Rocket League: Starbase Arc Bakal Bawa Anda Ke Arena Angkasa Pula

Rocket League turut mengumumkan sesuatu di The Game Awards yang berlangsung pagi tadi.

Tidak cukup dengan Arena yang membawa para pemain ke dasar laut, kini, Psyonix memperkenalkan sebuah lagi Arena terbaru – membawa kita ke angkasa lepas pula.
Diberi nama Starbase Arc, Arena terbaru ini bakal menemui para pemain bermula 7 Disember ini. Jom saksikan trailer terbaru ini:

Seperti biasa, setiap Arena baru yang dibawakan adalah percuma untuk semua pemain di PC, PS4 dan Xbox One.


Plants vs Zombies: Garden Warfare 2: Main Demo 10 Jam Percuma, Dapat Diskaun 50% Lagi!

Jom cuba Plants vs Zombies: Garden Warfare 2 sekarang dan bersedia untuk menghadapi peperangan yang menggila! Boleh dapat diskaun pulak lagi!

EA telah mengumumkan Plants vs Zombies: Garden Warfare 2 akan boleh dimainkan secara percuma selama 10 jam di PlayStation 4 dan Xbox One sekarang. Selepas menikmati 10 jam ini, anda akan berpeluang untuk membeli game penuh ini dengan diskaun 50 peratus.
Apa yang anda perlu lakukan hanyalah pergi ke Xbox Store atau PlayStation Store untuk dapatkan tawaran Plants vs Zombies: Garden Warfare 2 ini.
Untuk para pemain di PC pula, tawaran yang sama akan bermula pada 16 Ogos 2016.
Tawaran ini akan berakhir pada 30 Ogos 2016.
JomBaca: Plants vs Zombies: Garden Warfare 2: Boleh Beli or Boleh Blah!?


Raikan Ulang Tahun Ke-20 Tomb Raider Dengan Footage Pre-Alpha Tahun 1996

Macam mana rupa Lara Croft sebelum ia keluar di pasaran?

Umum telah ketahui bagaimana grafik siri Tomb Raider telah berubah daripada siri pertama hingga ke siri terkini, Rise of the Tomb Raider yang dilancarkan pada tahun lalu di Xbox One. Namun, pernah tak kita terfikir bagaimana model Lara Croft semasa di pre-alpha-nya?
Terkini, channel Youtube rasmi Tomb Raider telah mengeluarkan satu footage eksklusif – memaparkan rekaan Lara Corft semasa pre-alpha, iaitu pada tahun 1996. Ia telah memperlihatkan aksi-aksi Cik Lara yang melakukan beberapa gerakan seperti memanjat dan melompat yang kadang-kala kelihatan agak lucu.
Paling menarik, ketika masih di pre-alpha, kita boleh melihat Cik Lara sudah memiliki keupayaan untuk mengacu dua buah pistol ke arah dua musuh yang berbeza! Menarik!
Jom layan:


Star Wars: Jedi Fallen Order Dilaporkan Bakal Dilancarkan Pada November 2019, Beberapa Info Tertiris

Salah satu game Star Wars yang hangat diperkatakan sekarang ialah Star Wars: Jedi Fallen Order — sebuah game yang kini sedang dibangunkan oleh studio Respawn Entertainment.

Sejak pertama kali dimumkan pada tahun 2016, tidak banyak sebenarnya yang kita tahu tentang tarikh pelancaran game ini. Semasa EA Play 2018, mereka meletakkan waktu pelancaran game ini pada musim cuti (akhir tahun) 2019, dan beberapa info tambahan akan dikongsikan semasa Star Wars Celebration pada April 2019.
Terbaru, menurut satu laporan oleh seorang Redditor, Star Wars: Jedi Fallen Order dikatakan bakal dilancarkan pada November 2019.
Selain itu, laporan ini turut menyatakan yang game ini akan berlangsung pada 5 tahun selepas kejadian Star Wars Episode III: Revenge of the Sith dan akan mengikuti watak utamanya yang bernama Cal. Cal ini merupakan seorang padawan yang terselamat daripada malapetaka Order 66, iaitu rancangan agung Darth Sidious untuk membunuh kesemua Jedi.
Lebih menarik, Cal bakal dibimbing oleh seorang mentor wanita yang bernama Ceres.
Laporan ini mungkin boleh dicop sebagai satu laporan yang liar sahaja, namun menurut DualShockers, laporan ini mungkin boleh dipercayai kerana telah disahkan oleh beberapa “orang dalam”. Apa-apa pun, kita tetap perlu menganggap ia sebagai satu khabar angin sahaja selagi ia belum disahkan secara rasmi.


Undi Streamer Kegemaran Korang Bagi Acara Gamers Gathering ServerDNA 3.0!

Penulis cakap awal-awal. Penulis vote Kambing Golek! Korang boleh juga vote streamer kegemaran korang!

JomBaca: 8 Sebab Korang Akan Rusuk Bergetar/Ovari Pecah Di Acara Gamers Gathering ServerDNA 3.0!
Bagi memeriahkan acara Gamers Gathering ServerDNA 3.0 yang akan berlangsung tak lama lagi (kalau belum register, klik SINI cepat-cepat!), satu pertandingan streamer kegemaran ramai sedang diadakan!
Undi streamer kegemaran korang dan bantu mereka menjadi Streamer Paling Popular Malaysia tahun 2018! Ecececeh!
Ada ramai nama-nama yang dicalonkan seperti SparTankeR, Han Era of the Geek, Lapar.xChiko, Edah Dota Girl, The Hound, Lapar.Melromeo, Ai Gaming, MrCocan, CortX, dan ramai lagi!
Supportlah streamer feveret korang – korang hanya perlu daftarkan diri di streamer.serverdna.asia dan undi. Senang sangat!


FIFA 18 Pertama Kalinya Diperlihatkan Dalam Iklan Terbaru Nintendo Switch

Bersedia untuk pengalaman FIFA baru di platform terbaru?

Dalam iklan terbaru Nintendo Switch yang dimuatnaik di akaun Youtube Nintendo Jepun, mereka telah memperlihatkan sedikit gameplay daripada FIFA 18 yang akan dikeluarkan pada tahun ini di konsol/handheld itu.
Dalam video yang berdurasi 30 saat itu, ia juga memaparkan gameplay  Dragon Quest Heroes. Jom layan:
https://www.youtube.com/watch?v=KNST_AtBb8I
Sebelum ini, EA telah mendedahkan bahawa siri FIFA yang akan dikeluarkan di Nintendo Switch adalah FIFA 18. Mereka juga menyatakan bahawa versi FIFA 18 akan dicipta khas, berlainan daripada versi di platform yang lain.
FIFA 18 akan dilancarkan di PS4, Xbox One dan PC pada September 2017. Manakala, versi Switch akan dilancarkan berdekatan dengan tarikh tersebut.


PS4 Berjaya Terjual Hampir Sebanyak 6 Juta Unit Dalam Jangka Masa Sebulan

Ramai juga orang hadiahkan PS4 semasa musim cuti tahun lepas.

Menurut satu kenyataan akhbar dikeluarkan oleh Sony sempena Consumer Electronic Show (CES) 2018, pencapaian jualan PS4 memberangsangkan ini dicatatkan semasa musim cuti akhir tahun.
Pencapaian itu diperincikan dengan konsol PS4 terjual sebanyak 5.9 juta semasa musim cuti pada tahun 2017. Ini menjadikan jumlah terkumpul bagi konsol PS4 terjual sepanjang tahun 2017 (sehingga 31 Disember 2017) adalah lebih kurang 73.6 juta unit di seluruh dunia.
Tambahan lagi, lebih daripada 55.9 juta game PS4 berjaya terjual dalam kedua-dua bentuk fizikal dan juga bentuk muat turun digital melalui PlayStation Store ketika musim cuti tahun 2017. Jumlah itu menyumbang kepada keseluruhan 645.0 juta game PS4 terjual sehingga ke 31 Disember 2017.
Lebih-lebih lagi, PlayStation Network melihat peningkatan seramai 31.5 juta pelanggan aktif PlayStation Plus di seluruh dunia berbanding 26.4 juta pelanggan aktif PlayStation Store sebelum ini. Selain itu, PlayStation Store juga mencapai kejayaan penjualan game paling tinggi semasa bulan Disember 2017.

Presiden dan CEO Sony Interactive Entertainment (SIE) John Kodera merakamkan ucapan terima kasih kepada sokongan berterusan diberikan oleh pemain di seluruh dunia.
“Saya mahu memberikan setinggi-tinggi penghargaan kepada komuniti dan rakan kongsi kami yang membantu kami untuk merealisasikan pencapaian hebat ini. Kami berjanji untuk memberikan lagi pengalaman gaming terbaik untuk peminat kami termasuk game ekslusif dan servis rangkaian lebih inovatif untuk jadikan PS4 sebagai satu pilihan gaming terbaik untuk anda,” kata Kodera.
Dengan angka PS4 terjual sebanyak 73.6 juta unit, bolehkah Sony mencapai sasaran penjualan PS4 sehingga 100 juta? Sony tampak yakin akan tercapai dengan pelancaran Marvel’s Spider-Man tahun ini.


Game Battlefield Seterusnya Disahkan Untuk Konsol Generasi Akan Datang

Dalam laporan kewangan suku tahunan, EA telah mengesahkan beberapa game akan datang daripada syarikat itu yang sudahpun berada dalam perancangan.
Tiga game telah disahkan akan tampil dalam konsol generasi akan datang (PS5 dan Xbox Series X) yang diterbitkan oleh iaitu game Battlefield seterusnya, FIFA 22, dan Madden NFL 22.
Walau bagaimanapun, jangan terlalu menjangkakan yang game Battlefield akan datang itu akan dilancarkan dalam masa terdekat kerana ia termasuk dalam perancangan EA untuk tahun fiskal 2021/2022, iaitu yang berlangsung dari 1 April 2021 hingga 31 Mac 2022.
Blake Jorgensen, COO dan CFO EA berkata:
“Kami menjangkakan perkembangan untuk menggerakkan fiskal 2022 dalam masa kami mengukuhkan asas perkembangan konsol generasi akan datang melalui pelancaran satu Battlefield baharu. Ini juga termasuklah pelancaran FIFA 22 dan Madden NFL 22 serta live service yang baharu dan berterusan serta game-game lain.”
Berita ini hanyalah satu pendedahan awal yang tiada sebarang butiran lanjut dikongsikan. Semestinya tiada pendedahan terhadap tema atau latar belakang yang akan dibawakan ke dalam game Battlefield itu nanti.
Sumber: MP1ST


Seperti Dijangka, FIFA 21 Umum Kerjasama Eksklusif Bersama AC Milan Dan Inter Milan

Ketika Konami mengumumkan bahawa kontrak perlesenan bersama AC Milan dan Inter Milan tidak akan disambung, kita sudah tahu ke game manakah dua kelab ikonik Milan ini akan pergi.
Seperti dijangka, EA Sports telah mengumumkan kerjasama eksklusif bersama AC Milan dan Inter Milan untuk game bola sepak mereka akan datang, FIFA 21. EA Sports mendedahkan perjanjian baharu ini dalam dua video trailer berasingan yang masing-masing menampilkan Ricardo Kaka dan Javier Zanetti sebagai suara latar.

Mereka menyatakan dengan jelas bahawa FIFA 21 adalah satu-satunya game yang pemain boleh mainkan kelab AC Milan, Inter Milan dan stadium San Siro — menandakan kita tidak akan dapat menyaksikan kandungan ini dalam PES 2021.
Selain itu, EA Sports turut mengumumkan yang mereka telah menamatkan kerjasama dengan AC Roma yang mana pasukan tersebut akan diletakkan dengan nama palsu iaitu ‘Roma FC’ dalam FIFA 21. Walau bagaimanapun, para pemain sebenar AC Roma tetap akan tampil seperti biasa dalam Roma FC.
FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


Final Fantasy XV: Square Enix Bakal Mengumumkan Tarikh Release Pada 30 Mac!

Dalam dunia gaming yang sekarang ini, pengumuman untuk mengumumkan tarikh release game dah buat orang tak sabar nyeeee!

Dalam satu sidang yang dipanggil prerecorded-Active Time Report, Square Enix telah mengumumkan bahawa mereka akan memberikan satu tarikh yang official untuk worldwide release bagi game yang sangat dah lama ditunggu para peminat, Final Fantasy XV.

Pengumuman ini akan dilakukan sempena event yang dipanggil Uncovered: Final Fantasy XV dan akan bertempat di Shrine Auditorium, Los Angeles. Greg Miller dan Tim Gettys bakal menjadi pengacara untuk event ini dan tiket bakal dijual di sini.
FFXV dinanti-nantikan para peminat sejak tahun 2006 lagi, di mana pada masa itu FFXV dikenali sebagai Final Fantasy Versus XIII untuk platform Playstation 3. Namun pada tahun 2013, semasa event E3 2013, Square Enix membuat kejutan dengan mengumumkan bahawa FFVersusXIII bertukar menjadi FFXV dan akan keluar di platform PS4 dan Xbox One.
Setelah 10 tahun penantian, pengumuman untuk release sahaja sudah membuatkan hati peminat berdebar-debar! Sama-sama kita nantikan!
JomBaca: FFXV: Active Time Report Bakal Datang Dan Screenshots Magic, Stealth Yang Baru!


Ubisoft Buka Studio Baru Di Sweden, Fokus Untuk Game Avatar Dan Diketuai Oleh Bekas Developer Battlefield

Ubisoft terus melebarkan sayapnya dengan membuka studio baru, membangunkan game baru, dan barisan developer yang baru!

Ubisoft telah mengumumkan bahawa mereka telah membuka sebuah lagi studio baru, yang mana kali ini ia terletak di Stockholm, Sweden.
Studio yang digelar Ubisoft Stockholm ini akan bekerjasama dengan Ubisoft Massive untuk membangunkan game yang diadaptasi daripada filem James Cameron, Avatar. Game Avatar ini telah didedahkan oleh penerbit game ini pada bulan Mac lalu.
Lebih menarik, barisan developer di Ubisoft Stockholm akan diketuai oleh Patrick Bach, bekas pengurus kepada studio yang membangunkan siri Battlefield, DICE. Bach telah menghabiskan 15 tahun di DICE, dan telah meninggalkan studio yang di bawah EA itu pada tahun lalu.
“Apabila bercakap dengan Ubisoft tentang nilai dan matlamat, saya dapat lihat yang kami berkongsi banyak pemikiran, terutamanya apabila ia tentang proses kreatif dan praktikal mencipta game,” kata Bach.
“Saya rasa saya boleh gunakan potensi saya dalam bentuk baru dan berlainan dalam keluarga Ubisoft.”


PUBG Di PlayStation 4 Di-Leak Oleh Amazon – Mungkin Dilancarkan 8 Disember Ini!

Selepas leak demi leak, satu lagi leak berkenaan pelancaran PlayerUnknown’s BattleGrounds di platform PlayStation 4 – kali ini daripada Amazon.

Walaupun masih tiada berita rasmi daripada PUBG Corp. berkenaan kehadiran game tersebut di platform PlayStation 4 terlalu banyak berita yang tertiris dan leak dari pelbagai sumber!
Game Revolution melaporkan, sebuah laman jualan game PUBG bagi PS4 telah ditemui di Amazon dan kemudiannya dibuang. Paling menarik, laman tersebut menyatakan PUBG bagi PS4 ini akan mula dijual pada 8 Disember!
Sumber: Game Revolution
Tarikh ini sekena dengan pelbagai laporan/khabar angin yang berkata PUBG PS4 akan dilancarkan pada bulan Disember. Tarikh 8 Disember juga adalah 2 hari selepas The Game Awards 2018 – sekaligus menimbulkan spekulasi bahawa pelancaran PUBG PS4 akan diumumkan di acara tersebut.
Walaupun masih berahsia, kehadiran PUBG ke PS4 bukanlah suatu yang mengejutkan. Bagaimanapun, yang menjadi perhatian adalah bagaimanakah rupanya PUBG apabila dimainkan di platform PS4.

Walaupun PUBG di PC dan Xbox kini sudah memiliki sejumlah peminat setianya, kita semua masih teringat bagaimana semasa pelancaran PUBG di Xbox – gameplay yang buggy dan tidak dioptima sepenuhnya menjadikan pelancaran game tersebut bahan jenaka komuniti gaming sedunia.
Bagaimanapun, adakah kehadiran PUBG ke PS4 kini sudah terlambat? Terdapat pelbagai game-game battle-royale di pasaran – terutamanya Fortnite yang memegang takhta game battle royale di PS4 sejak sekian lama. Apatah lagi battle royale versi Call of Duty Blackout juga turut popular di platform tersebut.
Adakah PUBG masih relevan di PS4?


Final Fantasy 16 akan diharamkan jualannya di Arab Saudi


Game-Game Terbaik 2017 Pilihan Penulis-Penulis JomGaming!

Pejam celik pejam celik, kita sudah sampai ke penghujung tahun 2017. Berikut adalah game-game terbaik dimainkan oleh kitorang!

Tahun 2017 adalah tahun penuh dengan pelbagai saat-saat pahit manis gaming sama ada dari segi pelancaran konsol baru iaitu Nintendo Switch ataupun kontroversi microtransactions yang diterapkan ke dalam siri game terkenal yang menaikkan kemarahan para pemain.
Kami di JomGaming turut merasai kemeriahan industri gaming di Malaysia pada tahun ini apabila PlayStation Experience SEA 2017 diadakan buat pertama kali di Kuala Lumpur dan festival CyberFest 2017 menyambut komuniti pemain serta mendekatkan lagi hubungan masyarakat umum bersama industri game Malaysia.
Untuk melabuhkan tirai tahun 2017 yang gempak ini, kami kumpulkan 11 game-game dilancarkan pada tahun ini yang menjadi pilihan para penulis kami sebagai Game Terbaik 2017. Jom baca!
Zack Salleh – Divinity: Original Sin 2 (PC)

Divinity: Original Sin 2 merupakan salah satu keluaran terbaik bagi genre RPG dan ianya setanding dengan klasik-klasik seperti siri Baldur’s Gate, Fallout 2 dan juga Planescape: Torment. Ianya direka dengan penuh ketelitian, dari persekitaran, watak utama serta sampingan, muzik latar, lakonan suara, sistem pertarungan, semuanya menerima sentuhan yang cukup teliti. Apa yang lebih menarik, biasanya RPG sebegini tidak mempunyai kebolehan multiplayer tapi Larian Studios telah berjaya membuat sistem multiplayer yang cukup menyeronokkan bagi pemain-pemain.
Jika korang sukakan RPG dan mempunyai PC, pastikan korang mencubanya.
Faiz Tobeng – Hellblade: Senua’s Sacrifice (PC, PS4)

Hellblade: Senua’s Sacrifice benar-benar telah mengubah pandangan penulis tentang bagaimana sesebuah game boleh memberi kesan kepada para gamers. Ia telah meletakkan satu titik penanda aras bagaimana sesebuah video game mampu membantu dalam sesuatu perkara, dan dalam situasi game ini, ia telah menyajikan kepada kita untuk merasai secebis perasaan dan pengalaman mereka yang mengalami sakit mental, Psikosis.
Itulah yang membuatkan game ini begitu unik. Ia membawa para pemain untuk menyelami, mendalami dan merasai sendiri bagaimanakah perasaan dan pengalamannya menjadi seorang yang mengalami Psikosis. Dan bagaimana Ninja Theory, pembangun game ini, menyampaikan seorang yang mengalami Psikosis ke dalam game ini adalah sangat mengagumkan. Melalui kehadiran mayat-mayat tergantung dan bergelimpangan, bisikan-bisikan yang seram, persekitaran yang sunyi dan suram, permainan mata dan ilusi yang berat, permainan audio yang menakjubkan – ia membuatkan game ini, bagi penulis, adalah antara Game Terbaik sepanjang tahun 2017.
JomBaca: Hellblade: Senua’s Sacrifice: Boleh Beli or Boleh Blah!?
Danial DaxZuher – Doki-Doki Literature Club (PC)

Penulis memilih game ini kerana pertama, mahu berehat dari bermain game menembak (tak lama) dan kedua, kerana mahu mencuba game visual novel kerana ini merupakan game visual novel pertama penulis. Permainan akan dimulakan dengan karakter utama (nama pemain) yang perlu memilih antara empat gadis ini, yang mana satu pemain mahu meluahkan rasa cintanya kepada gadis yang disukai dengan cara menulis puisi berdasarkan sifat-sifat mereka. Pada awal permainan nampak seperti game biasa, namun apabila sampai di pertengahan, sesuatu yang pelik mula berlaku. Penulis mula melihat sisi-sisi gelap keempat-empat karakter dan game ini mula kelihatan seakan-akan rosak. Serta game ini juga menggunakan elemen fourth wall seperti Undertale di mana bukan pemain mainkan permainan itu, tapi permainan itu memainkan pemain.
Jika korang peminat game visual novel dan anime, korang boleh cuba game ciptaan Team Salvato ini di Steam.
Sarah Akirien – Tekken 7 (PS4, PC, Xbox One)

Sebagai seorang pemain FPS tegar, Tekken 7 mempunyai pelbagai prinsip yang penulis boleh samakan berbanding dengan Fighting Game (FG) lain. Tekken 7 juga lebih senang untuk pemain baru berjinak-jinak ke dunia FG. Kelainannya dari FG yang lain ia adalah 3D-space dan pergerakan serta pukulan mempunyai cara tertentu untuk di-block dan counter.
Cara bermain satu karakter boleh mencecah beratus set up dan unik kepada cara pemain nya sendiri. Combo beratus memanglah tak dapat tetapi cara set up gaya setiap pemain unik sama ada mahu main secara defensif, pasif atau laju.
Walaupun tidak mempunyai build-up super/ulti, Tekken 7 mempunyai rage-art dan rage-drive apabila nyawa rendah mampu menukarkan arus perlawanan tersebut. Tekken 7 juga merupakan game e-Sport yang mendapat sambutan yang hangat di dalam arena kompetetif. Malah kita juga mempunyai professional players dari Malaysia yang berlawan di dalam pertandingan di mata dunia.
BigBoss – PlayerUnknown’s Battlegrounds, Fortnite Battle Royale & LawBreakers
2017 adalah tahun menarik untuk shooter games. Game-game besar seperti Destiny 2, Call of Duty: WW2, Wolfenstein II: The New Colossus, Prey, Splatoon 2, Quake Champions dan Battlefront 2 mungkin mempunyai bajet pemasaran yang cukup besar untuk meracun penggemar game-game shooters untuk membeli game AAA mereka. Bagaimanapun, secara peribadinya, penulis jatuh hati dengan tiga game shooter berikut:

PlayerUnknown’s Battlegrounds (PC, Xbox One)

PUBG bukanlah game pertama yang menampilkan mode Battle-Royale, tapi ia adalah game yang menjadikan game mode ini kegilaan dunia! Premis yang cukup simplistik – 100 orang terjun ke sebuah map, hanya seorang yang akan pulang membawa ayam untuk makan malam. PUBG berjaya merubah konsep shoot’n’loot game-game shooter terdahulu kepada loot’n’shoot, lalu menjadikan game mode ini lebih mencemaskan dan semestinya lebih memuaskan apabila pulang sebagai juara.

Fortnite: Battle Royale (PC, Xbox One, PS4)

Bermula sebagai game PvE di dalam dunia apokalips dipenuhi zombie, Fortnite tampil dengan mode PvP Battle Royale juga! Pada ketika PUBG hanya boleh dimainkan di PC, gamers di konsol terus menyerbu Fortnite:BR bagi merasakan keseronokan dan kecemasan dalam game mode Battle Royale. Walaupun berkonsep sama seperti PUBG, satu keunikan yang dibawa Fortnite:BR adalah kebolehan membina dinding dan kubu, lalu menjadikan game ini LEBIH puas dan menyakitkan hati!

LawBreakers (PC, PS4)

Kalau korang penggemar game-game fast-paced arena shooter lama seperti Quake dan Unreal, LawBreakers menampilkan sesuatu yang telah lama hilang dalam dunia shooters masakini yang kononnya pseudo-taktikal, realistik dan berpijak pada dunia nyata. Lawbreakers adalah shooter yang laju dan menggila, dan ianya suka dilabel sebagai game yang sukar dimainkan dengan hashtag #skilledAF. Sayangnya, mungkin ianya TERLALU sukar untuk gamer casual, ianya kurang mendapat sambutan. Hanya main kalau korang minat suasana peperangan kacau-bilau, dengan peluru dan musuh melayang, bersimpang-siur di sekeliling.
Intan Zarthana – Gravity Rush 2 & Horizon Zero Dawn
Sebagai salah seorang peminat tegar PlayStation, tahun ini PlayStation berjaya membuktikan bahawa game single-player masih lagi diminati ramai (tak mati lagilah, EA) dan membangunkan game-game cukup berkualiti tinggi. Antara game eksklusif PlayStation yang saya sempat bermain tahun ini adalah Gravity Rush 2, Horizon Zero Dawn dan Uncharted: The Lost Legacy (yes, girl power!). Namun, dua game di bawah merangkul game terbaik pada tahun 2017 bagi saya:

Gravity Rush 2 (PS4)

Korang mungkin sudah terlupa yang Gravity Rush 2 keluar pada tahun ini pada awal bulan Januari 2017 tapi game ini adalah sekuel benar-benar berjaya menaikkan lagi tahap keseronokan yang saya alami semasa bermain Gravity Rush 1. Gravity Rush 2 memberikan masa bermain lagi lama dengan banyak story mission dan side mission iaitu sebanyak 20 jam lebih panjang berbanding game sebelum ini. Selain itu, game ini menampilkan lagi lebih ramai karakter-karakter baru yang tinggal di penempatan baru seperti Banga dan Jirga Para Lhao.
Lebih menarik lagi, Gravity Rush 2 masih lagi mengekalkan ciri-ciri yang membuatkan game ini ikonik seperti pelbagai kuasa Kat melawan graviti, eksplorasi landskap open-world yang cukup besar dan cantik menjadikan gameplay tidak bosan, didorong dengan penceritaan gaya cel-shaded unik kepada game ini. Inilah sekuel yang berjaya menaikkan taraf siri game ini sekaligus berjaya menjadi Game Terbaik bagi saya.
JomBaca: Gravity Rush 2: Boleh Beli or Boleh Blah!?

Horizon Zero Dawn (PS4)

Dunia ini bukan lagi milik kita apabila Horizon Zero Dawn membawa kita 1,000 tahun ke hadapan apabila tamadun moden sudah tiada lagi dan digantikan dengan kehidupan berburu seperti di tamadun purba. Game ini membawa nafas baru kepada game open-world besar dengan menggabungkan elemen moden dan purba. Selain itu, korang bermain sebagai Aloy, seorang gadis yang dipulaukan oleh orang ramai tetapi akhirnya menjadi seorang Seeker lalu Aloy mengembara ke setiap pelusuk kampung dan berlawan dengan busurnya bagi mencari kebenaran kehidupan dia sendiri dan orang sekelilingnya.
Horizon Zero Dawn merupakan IP asal dibangunkan selama lima tahun oleh Guerrilla Games dan berjaya menangkap perhatian para pemain dan juga para pembangun game! Keunikan campuran open-world terbentang luas ditambah dengan pelbagai jenis robot dinosaur dari kecil seperti Watcher dan paling tinggi seperti Tallneck untuk diburu dengan mekanik gameplay mengikut citarasa tersendiri pemain. Oleh sebab itu, Horizon Zero Dawn serta merta menjadi pilihan ramai para pemain dan juga saya sebagai Game Terbaik tahun 2017.
JomBaca: Horizon Zero Dawn: Boleh Beli or Boleh Blah!?
Kaiz Amari-Tai – Nioh (PC, PS4) & Persona 5 (PS4, PS3)

Nioh membawa pemain ke zaman Edo dimana korang mengawal pengembara mat saleh bernama William melawat Jepun untuk menyelesaikan misteri yang berlaku pada tempat tinggal beliau dan di bawa ke Jepun. Dengan game berasaskan siri Dark Souls, ianya dikenali sebagai game ‘tiada belas kasihan’ (anda mati, semua “duit” anda ditarik balik dan anda diberi peluang sekali sahaja untuk mendapatkan ianya balik), tetapi pelbagai pilihan senjata secara tidak langsung memberi corak game yang unik dan memberi banyak pilihan untuk menyelesaikan masalah.
Tambahan pula, dengan pilihan sama ada Action mode (grafik kurang tetapi memberikan game berjalan dalam 60 fps setiap masa) dan Movie mode (grapfik memukau mata tetapi game berjalan dalam 30fps) dengan jalan cerita menarik (bayangkan mat saleh berkomunikasi dengan orang Jepun) serta boss yang mengancam untuk ditempuhi. Kesemua aspek ini menjadikan Nioh salah satu game tahun 2017 yang patut anda main walaupun sekali.
JomBaca: Nioh: Boleh Beli or Boleh Blah!?

Persona 5 adalah game terbaru bagi siri RPG yang asalnya dari siri RPG Shin Megami Tensei yang unik dengan pengumpul syaitan (anggapkan ianya macam Pokemon versi gelap) dan jalan cerita yang penuh dengan ton gelap. Dari segi grafik, grafik pada Persona 5 dengan sendirinya membuatkan pemain teruja dengan Persona 5. Dari menu, efek serangan, corak ‘syaitan’, rupa karakter dari protagonis ke antagonis, ditambah pula dengan musik yang melekat telinga dari babak lawan, babak cerita dan babak suspens dilakukan dengan begitu baik sekali.
Persona 5 adalah salahsatu game 2017 yang pemain tidak berasa bosan walaupun beberapa kali main dan tidak lupa juga bahawa anda perlu main beberapa kali untuk
memberi konklusi yang sebenar dalam dunia Persona 5 ini. Oh, tidak lupa juga Persona 5 juga dipasarkan dalam versi ‘complete’ dimana ianya tiada Season Pass, story expansion pass DLC, Lootbox dan lain-lain benda untuk mengaut keuntungan yang banyak berleluasa dalam kebanyakkan permainan video bertaraf ‘AAA’ sekarang ini.
JomBaca: Persona 5 : Boleh Beli or Boleh Blah!?

Dengan itu, inilah senarai game-game yang berjaya menawan hati kami sepanjang tahun 2017. Korang setuju ke dengan senarai pilihan game terbaik kami atau korang rasa ada game tak termasuk dalam senarai ini yang layak dinobatkan menjadi game terbaik tahun ini? Kongsikan game kegemaran korang untuk tahun 2017 bersama kami!


Trailer Sekuel God of War Dilaporkan Akan Hadir Pada Bulan Depan, Disusuli Horizon Forbidden West

Ramai peminat yang mungkin sedikit kecewa dengan State of Play dari PlayStation yang diadakan pada minggu lalu. Tidak banyak game besar yang diperlihatkan selain Death Stranding Director’s Cut, Sifu dan lain-lain.
Namun, bulan hadapan mungkin akan menggembirakan ramai, sekiranya laporan terbaharu ini sahih.
Seorang pengguna di Reddit, QuimSix telah menyatakan bahawa satu lagi acara State of Play akan berlangsung pada Ogos ini, yang mana Sony akan berkongsikan trailer baharu untuk sekuel God of War.
Kemudian, selepas State of Play yang memfokuskan kepada sekuel God of War itu, akan ada pula perkembangan terbaharu tentang Horizon Forbidden West. Menurutnya, Guerrilla Games akan berkongsikan tarikh pelancaran dan trailer baharu dalam acara itu, namun sumbernya masih tidak tahu bila acara itu akan berlangsung, tapi yang pasti dalam tahun ini juga.
Mengapa kita perlu memerhatikan laporan beliau ini dengan rapat? Kerana beliaulah antara individu yang memberikan laporan tentang tarikh State of Play sebelum ini, serta trailer untuk Far Cry 6, yang akhirnya disahkan tepat.
Walau bagaimanapun, khabar angin tetap masih dalam status khabar angin selagi masih belum disahkan secara rasmi. Maka, jangan meletakkan harapan terlalu tinggi terhadap laporan ini.
Perkembangan rasmi terkini yang didedahkan sebelum ini adalah sekuel God of War kini telah ditunda ke 2022, turut disahkan untuk PS4 dan PS5, manakala Horizon Forbidden West pula sebelum ini telah memaparkan gameplay pertama yang berdurasi lebih 14 minit.


Rocket League Sideswipe Diperlihat, Game Mobile 2D Bakal Tiba Tahun Ini

Ini merupakan satu berita yang tidak dapat dielakkan lagi. Setelah sekian lama menanti, kita akhirnya akan mendapat Rocket League versi mobile.
Berjudul Rocket League Sideswipe, ia merupakan sebuah game percuma berasingan yang direka khas untuk iOS dan Android — mempunyai beberapa perbezaan dengan Rocket League yang ada di platform-platform lain.
Kelainan terbesar tentunya dari segi gameplay. Menggunakan inspirasi dan gameplay asas daripada Rocket League, Rocket League Sideswipe membawakan gameplay 2D yang lebih mudah untuk dimainkan di mobile — sama ada 1-lawan-1 atau 2-lawan-2, serta boleh dimainkan secara lokal ataupun online.
Psyonix telah memperlihatkan gameplay Rocket League Sideswipe dalam versi Alpha, dan korang boleh saksikannya di bawah:

Psyonix mengatakan yang gameplay Rocket League Sideswipe memenuhi kehendak pemain handalan sedia ada Rocket League serta turut akan memberikan keseronokan kepada pemain-pemain baharu. Malah, game ini juga akan memfokuskan kepada arena kompetitif dengan kehadiran Competitive Ranks.

Buat masa ini, ia masih dalam sesi percubaan di Australia dan New Zealand untuk Android. Mereka akan berkongsikan info lanjut dalam beberapa bulan mendatang.
Rocket League Sideswipe dijadualkan dilancarkan ke pasaran seluruh dunia pada tahun ini.


Koleksi Game Segera PlayStation Plus Untuk April 2018

Bersedialah wahai pelanggan PS Plus Asia, koleksi game gempak menanti anda!

Ini semestinya menjadi kepastian pada setiap bulan untuk meneka game apa lagi bakal diberikan secara percuma kepada pengguna PS Plus.
Berikut ialah lima game yang bakal tiba pada 5 April sehingga 9 Mei untuk PlayStation Plus Asia (R3):
Mad Max (PS4)

Membawa masuk inspirasi siri filem Mad Max ditiupkan ke dalam bentuk video game, Mad Max dibangunkan oleh Avalanche Studios dan menonjolkan game open-world pasca apokalips yang terbentang luas dengan padang pasir dan lembah-lembah terbiar.
Anda bermain sebagai Max Rockatansky yang mahu membalas dendam akan geng-geng yang merampas harta kepunyaanya yang diketuai oleh Scabrous Scrotus. Jadi, bagaimana cara paling terbaik dan bergaya untuk memburu geng-geng ini? Caranya adalah ambil satu penolong, Chumbucket dan membina kereta terulung di tanah kering-kontang iaitu dipanggil sebagai Magnum Opus. VROOM!
Heavy Rain (PS4)

Setiap keputusan yang anda pilih dalam Heavy Rain akan memberi impak berbeza terhadap karakter-karakter dalam game ini. Heavy Rain memperkenalkan 4 protagonis yang mempunyai cerita-cerita berbeza tetapi berkait paut dengan satu sama lain yang berlatarbelakangkan satu bandar di Amerika Syarikat yang asyik hujan lebat tak henti-henti.
Anda akan bermain sebagai Ethan Mars, seorang bapa kepada dua anak yang diculik oleh Origami Killer dan dia harus melepasi beberapa ujian yang diberikan oleh penculik untuk mendapatkan kembali anaknya. Namun, seorang ejen FBI bernama Norman Jayden ditugaskan untuk memastikan penculik bersiri ini dibawa ke muka pengadilan.
Seorang penyiasat persendirian, Scott Shelby juga menyiasat tentang kes Origami Killer ini dengan melawat keluarga-keluarga yang menjadi mangsa penculikan Origami Killer. Anda juga selami jalan cerita Madison Paige, seorang wartawan yang mengalami sakit insomnia terjebak dalam pencarian anak Ethan.
BlazBlue: Central Fiction (PS4)

Dibangunkan oleh studio yang membawakan francais Guilty Gear, siri BlazBlue diteruskan lagi dengan Central Fiction selepas kejadian berlaku dalam BlazBlue: Chrono Phantasma.
Kesemua 28 karakter pernah muncul dalam Chrono Phantasma kembali untuk game ini dan memperkenalkan 8 karakter baru seperti Hibiki Kohaku (penolong Kagura), Naoto Kurogane (protagonis utama Bloodedge Experience), Nine the Phantom, dan Hades Izanami. Dari segi gameplay pula, game ini masih mengekalkan ciri Chrono Phantasma dan ditambah dengan ciri terbaru Exceed Accel dan Active Flow.
Sky Force Anniversary (PS4, PS3, PS Vita – keluar pada 19 April sehingga 9 Mei)

Rindukan game klasik shoot em’ up seperti Galaga atau Contra? Sky Force Anniversary semestinya akan mengembalikan nostalgia game shoot em’ up yang membolehkan pemain untuk menaiktarafkan kapal mereka bagi mengalahkan bos besar serta musuh-musuh lain!
Toy Home (PS3)

Siapa kata anda perlukan kereta berjenama mahal untuk berlumba? Anda hanya perlu kereta mainan dan berlumba dalam persekitaran rumah bersaiz kecil bersama 4 orang sama ada online atau offline.
Objektif perlumbaan untuk kedua-dua mod single-player atau mod free-run adalah pastikan anda mengumpul syiling, temui pingat tersembunyi dan lalu semua checkpoint sebelum masa tamat. Bukan itu sahaja, anda juga akan menerima markah tambahan setiap kali kereta anda buat ‘stunt’ melompat dan berputar-putar.
Bagi yang belum berkesempatan untuk melihat koleksi game PlayStation Plus pada bulan Mac yang antaranya menampilkan Bloodborne, dapatkan koleksi game bulan Mac dengan kadar segera sebelum tiba 4 April 2018.


Xbox Elite Wireless Controller Siri 2 Yang Lebih Canggih

Xbox Elite Wireless Controller Series 2 merangkumi lebih daripada 30 cara untuk bermain seperti pro yang sejati.

Ubahkan mengikut keselesaan pemain dari adjustable-tension thumbsticks, komponen yang boleh ditukar-tukar baru, sebanyak 40 jam hayat hidup bateri sekali cas dan customization dengan aplikasi Xbox Accessories di Xbox One dan Windows 10 di PC.
Boleh set kepada 3 profil penggunaan mengiukut game dan perbezaan short trigger yang boleh dilaras kembali mengikut keselesaan. Dengan rubber grip yang lebih lasak namun masih mengekalkan rupa yang sleek dan dinamik dengan hanya menekan butang bluetooth untuk menyambungkan controller anda.


Fable “Mempunyai Banyak Tempat Ia Boleh Pergi,” Kata Ketua Xbox

Ketua Xbox, Phil Spencer bercakap mengenai masa depan francais Fable, mencadangkan mungkin terdapat lebih banyak penyertaan.

Apabila ditanya di Twitter sama ada ya atau tidak kita akan dapat melihat Fable 4, Spencer membalas. “Tiada apa untuk diumumkan buat masa sekarang tetapi saya fikir IP-nya mempunyai banyak tempat yang ia boleh pergi.”

Nothing to announce right now but I do think the IP has a lot of places it could go.
— Phil Spencer (@XboxP3) April 30, 2017
Tahun lepas dapat disaksikan penutupan syarikat developer yang mencipta Fable iaitu Lionhead Studio. Penutupan itu juga telah memadamkan game co-op action role-playing iaitu Fable Legends.
Pengasas Lionhead Peter Molyneux, yang meninggalkan studio itu pada tahun 2012 untuk menubuhkan syarikat 22 Cans, memberitahu kepada IGN bahawa jika dia boleh kembali ke masa lampau dan mengelakkan penutupan studio, dia akan mempunyai kerja berpasukan untuk menyiapkan Fable 4 daripada Legends.


Final Fantasy Brave Exvius: Kembali Ke Zaman Kegemilangan Final Fantasy Klasik!

Semasa event E3 2016 baru-baru ini, Square Enix turut menampilkan game Final Fantasy Brave Exvius menerusi Square Enix Presents! Jom layan!

Dalam video ini, kedua-dua penerbit bagi Final Fantasy Brave Exvius, Kei Hirono-san dan Hiroki Fujimoto-san berkongsi info mengenai game ini.
Konsep bagi game ini adalah untuk menghasilkan game siri Final Fantasy yang baru untuk pelantar yang boleh dikatakan sedia ada pada semua orang di dunia, iaitu telefon pintar (smartphone).
Hirono-san dan Fujimoto-san meneruskan perkongsian mengenai 4 points yang major mengenai game ini.

Final Fantasy Brave Exvius adalah siri Final Fantasy yang baru. Terdapat karakter-karakter baru dan jalan cerita yang baru untuk game ini.
Gameplay yang menggabungkan 2D-pixel-style (klasik dan mudah) dan 3D CG sequences Sistem battle dibina agar korang senang untuk menggerakkan permainan korang dengan menggunakan touch control yang mudah.
CG yang dihasilkan adalah dari Visual Works studio Square Enix sendiri
Sepanjang penggembaraan korang di dalam Brave Exvius, korang mungkin dapat menggembara dan berlawan dengan watak-watak hero dan musuh yang ikonik dari siri Final Fantasy yang terdahulu

Selain Square Enix, studio developer dari Singapore, gumi Asia Pte. Ltd, turut sama membantu dan bekerja untuk menghasilkan game ini!
Jangan lupa untuk pre-register! Seperti kami laporkan sebelum ini, jika terdapat sejumlah orang pre-register untuk game ini, korang akan dapat beberapa item yang menarik. Terkini, Square Enix telah pun mencapai kesemua 5.5 juta Crytal Points sempena dengan kempen pre-registeration mereka! Tahniah daripada kami!
Untuk itu, Square Enix telah menambah lagi 2 tier untuk kempen pre-registration ini! Jom pre-register!

Yoshitaka Amano-san dan Hironobu Sakaguchi-san turut sama muncul di dalam video ini untuk memberikan sepatah dua kata mengenai Brave Exvius.

Amano-san yang sememangnya terkenal sebagai illustrator untuk kesemua game Final Fantasy, turut menghasilkan beberapa key art untuk Brave Exvius. Dalam video ini, Amano-san bercerita serba-sedikit mengenai hasil karyanya untuk Brave Exvius. Beliau juga menunjukkan artwork terbaru darinya yang mengetengahkan major boss, Veritas of the dark.

Hironobu Sakaguchi, yang merupakan orang yang bertanggungjawab mencipta siri Final Fantasy, turut sama muncul di dalam video ini. Sakaguchi-san bercakap mengenai Brave Exvius dan bagaimana ianya mengingatkan beliau kembali kepada zaman awal-awal Final Fantasy terdahulu. Sakaguchi-san turut menunjukkan game Brave Exvius di telefon pintarnya dan mengatakan bahawa dia sendiri addicted dengan Brave Exvius.

Kami di Jomgaming sangat ternanti-nantikan game siri baru dari Final Fantasy Brave Exvius ini! Mengikut kata Hirono-san, No Exvius, No Life!


Disney Mengumumkan Star Wars: Rivals, Shooter Multiplayer Untuk Peranti Mobile

Tak serik lagi dengan Star Wars Battlefront II?

Disney dan Lucasfilm secara rasminya mengumumkan real-time shooter baru dalam universe Star Wars bertajuk Star Wars: Rivals.
Mengambil prinsip arena multiplayer PVP seperti Overwatch, pemain boleh memilih pelbagai seleksi hero seperti Poe Dameron, Darth Vader, Finn dan banyak lagi yang mempunyai kebolehan mereka tersendiri dalam pertarungan dengan pemain lain di arena multiplayer Star Wars: Rivals.
Seperti biasa, anda harus mengikuti aliran (progress) game dan kumpul drop barang untuk mendapatkan karakter baru. Semakin anda rajin bermain, anda berpeluang untuk memiliki hero paling jarang dalam game itu yang mempunyai kuasa paling unik.
Jom tengok trailer Star Wars: Rivals untuk mobile di bawah:

Star Wars: Rivals ialah percuma untuk dimuat turun tetapi ada pembelian mikro sehingga mencecah $99.99. Game ini juga boleh dimainkan secara cross-platform untuk Android dan iOS.
Pemain yang mendaftar awal di Google Play Store akan mendapat akses eksklusif untuk askar bantu Death Trooper manakala bagi iOS akan mendapat akses untuk Rebel Special Forces dalam masa terhad apabila game ini dilancarkan.


Sony Kongsi Butiran Baharu Remake The Last of Us Part I – Gameplay, Permadeath Mode, Speedrun Mode

Semalam kita telah digemparkan dengan beberapa ketirisan gameplay untuk game remake akan datang daripada Naughty Dog, The Last of Us Part I.
Beberapa jam kemudian, Sony dan Naughty Dog telah berkongsi lanjut mengenai game tersebut.
Sebuah video berdurasi kira-kira 10 minit telah dikeluarkan, menampilkan sedikit gameplay serta penerangan daripada para pembangun tentang apakah pembaharuan yang akan dibawa ke dalam game itu.
Kita dapat lihat bagaimana mereka menjelaskan tentang teknologi-teknologi baharu yang digunakan seperti visual yang lebih baik serta musuh AI yang lebih bijak. Selain itu, mereka turut mengumumkan banyak lagi ciri baharu, antaranya:
Permadeath Mode (mode yang kalau pemain mati, akan terus mati, tiada respawn)Speedrun Mode (ada paparan masa berjalan di atas kanan skrin, sesuai untuk mereka yang ingin mencipta rekod terpantas menghabiskan game itu)Boleh unlock dan menukar kostum Joel dan ElliePhoto Mode yang ditambahbaikModel Viewer Mode (melihat model-model karakter dengan lebih dekat)Lebih banyak kemudahan untuk pemain kelainan upaya (OKU)

The Last of Us Part I akan dilancarkan pada 2 September 2022 untuk PS5. Ia akan turut dilancarkan ke PC pada suatu tarikh yang masih belum diumumkan.


Battlefield V: Trophy/Achievement Dah Didedahkan, 16/22 Perlu Didapatkan Dalam Multiplayer

Untuk mana-mana game popular yang akan dilancarkan, pastinya senarai Trophy/Achievement akan kita dapat ketahui lebih awal. Jadi, menjelang kurang daripada dua minggu sebelum dikeluarkan, kini info tentang Trophy/Achievement untuk Battlefield V sudah dapat kita semak.

22 Trophy/Achievement akan boleh korang buru dalam game ini, yang mana hanya 6 daripadanya korang boleh dapatkan dengan bermain single-player mode, yang digelar War Stories. Selebihnya (16), korang boleh burunya dalam Multiplayer.
Nisbah ini semestinya sudah dijangka memandangkan game-game Battlefield merupakan siri yang fokus kepada pengalaman Multiplayer.
Korang boleh semak senarai penuh Trophy/Achievement untuk Battlefield V di bawah:
World War Two Hero Collect all other Battlefield V Trophies
Storyteller Complete the War Stories Under No Flag, Nordlys & Tirailleur on Medium
Veteran Complete the War Stories Under No Flag, Nordlys & Tirailleur on Hard
Sins of the Fathers Complete the War Stories Under No Flag, Nordlys & Tirailleur on Hardcore
Lovely Complete Under No Flag War Story
Store fuglar fanga igni flugor Complete Nordlys War Story
Ou La Mort Complete Tirailleur War Story
Off-hand In Multiplayer, kill 10 enemies with secondary weapons in a round
Enemy Attrition In Multiplayer, get 10 kills in a round
Hoist the Flag In Multiplayer, capture 10 flags in Frontlines
Globetrotter Play a round of Conquest on each of the launch maps
Death from Above In Multiplayer, destroy 5 manned stationary weapons with an Airplane
Fender Bender In Multiplayer, roadkill 5 enemies
Grim Reaper In Multiplayer, kill 30 enemies
Call ’em in! In Multiplayer, as a squad leader call in 2 reinforcements in a round
Combat Engineer In Multiplayer, build 10 fortifications in a round
Heads Down In Multiplayer, fully suppress 5 enemies
Jack of All Trades Earn 100,000 score as Assault, Medic, Support and Recon
Eager Beaver Earn 150,000 score as a Player
Elite Earn 500,000 score as a Player
Last Man Standing In Multiplayer, have 3 squad members spawn on you
Not On My Watch In Multiplayer, perform 10 squad revives

Battlefield V akan dilancarkan pada 20 November ini untuk PC, PS4 dan Xbox One.
Terima kasih, MP1ST.